“Estatuen zain egon gabe, gure bide propioa erabaki eta eraikitzera goaz, Euskal Bidea eginez” | LAB SINDIKATUA\nEkintza Politikoa “Estatuen zain egon gabe, gure bide propioa erabaki eta eraikitzera goaz, Euskal...\n“Estatuen zain egon gabe, gure bide propioa erabaki eta eraikitzera goaz, Euskal Bidea eginez”\nHorrela bada, hausnarketa honen helburua eta mamia esaldi bakar batean laburtuko bagenu, hauxe litzateke emaitza: Estatuen zain egon gabe, gure bide propioa erabaki eta eraikitzera goaz, Euskal Bidea eginez.\nEzker Abertzaleak bere oinarriarekin batera partekatu eta eztabaidatu nahi du azaldu berri dizuegun hausnarketa eta horretarako herri batzarrak antolatuko ditu datozen asteotan Hego Euskal Herriko herri eta auzo guztietan. Gure gonbitea beraz, Ezker Abertzaleko oinarriari herri batzarretan parte har dezan.\nEra berean, Ezker Abertzalearen hausnarketa honetan euskal preso politikoen ekarpena eta parte hartzea bermatzeari begira, hausnarketarako dokumentuak Euskal Preso Politikoen Kolektiboa osatzen duten kideei helaraziko zaiela iragarri nahi dugu.\nEsan bezala, Estatuen zain egon gabe, gure bide propioa erabaki eta eraikitzera goaz, Euskal Bidea eginez. Horixe da garatzera goazen hausnarketaren oinarria eta orain azalduko ditugunak, hausnarketa honen edukiak:\nEstatu espainiarrak ez du gatazkaren konponbidearekin ez eta demokraziarekin inolako borondaterik erakutsi eta etorkizunean ezin dugu ekarpen positiborik espero. Euskal Herria, ordea, trantsizio batean murgilduta dago: agortutako marko ez demokratiko honetatik eskubideak guztiz errespetatuak izango dituen berri batera. Egoera honetan, Ezker Abertzaleak ardura berezia du herri honen aurrean, eta bereziki soberanista eta independentista guztien aurrean: trantsizio hau burutzeko eta euskal estatu libre bati ateak alderik alde zabaltzeko ibilbide bat eskaintzea.\nEzker abertzalearen estrategia:\nHauek dira Euskal Herria independente, sozialista, euskalduna eta feminista eraikitzeko Ezker Abertzaleak garatzen duen estrategiaren oinarriak:\n• Estatuek ez dute konponbide demokratikorik nahi. Aldebikotasunaren zain gelditzeak politikoki gure burua kateatzea suposatuko luke.\n• Beraz, aldebakartasunak etengabeko tresna aktiboa izan beharko du Ezker Abertzalearen estrategian. Konponbidearen alorrean ez ezik, Euskal Herriaren nazio eraikuntzan eta eraldaketa sozialean ere. Gure estrategia osoa busti behar du, gure herriarekiko ahalegin eskuzabal eta ausardiaz betea erakutsiz.\n• Gure proiektu politikoa, herri eta klase ikuspegitik, ez da ezkontzen, ezta ezkonduko ere, espainiar proiektuarekin.\n• Ondorioz, eraldaketa politiko eta soziala bideratzekotan, Euskal Herriak aldebakarreko erabakien bitartez egin beharko du aurrera eta erabaki horiek lehenago edo beranduago talka egingo dute legedia espainiarrarekin eta frantziarrarekin.\n• Herri prozesua burutuz, herri aktibazioan inoiz ezagutu ez ditugun sinergia eta atxikimendu mailak erdietsiz egin beharko diogu aurre bi estatuen inposaketei.. Herri aktibazioa konfrontazio demokratikoaren eta aldebakartasunaren bermatzailea da. Herri aktibaziorik gabe ezin ditugu beste bi oinarriak behar bezala garatu.\n• Estrategia garailea eraiki nahi badugu, ezinbestean gure proiektu politikoaren norabidean gehiengo sozialak sortzea eta eraginkor bilakatzea izango da gure arrakastarako gako nagusia. Ildo berean, etorkizunean herri prozesu burujabeak aliantza politiko sendoa beharko du, baita aliantza sindikal eta soziala ere. Instituzioetan ez ezik, bestelako esparruetan ere elkarlan taktikoa, eta ahal den neurrian estrategikoa, sustatzea ezinbestekoa da.\nLau oinarri hauek dituen estrategiaren garapenerako eredua da Euskal Bidea.\nEzker Abertzaleak ibilbide bat proposatzen die euskal herritarrei, gure bide propio eta partekatua egiteko, estatuen zain egon gabe, aldebakartasunetik, arazoei errotik helduz, gutxieneko demokratikoen baitan, herri gisa beharrezkoak zaizkigun tresnak eta zutabeak erabakiz eta eraikiz. Gu bagoaz, erabaki eta eraikitzera.\nHauek lirateke Euskal Bidea osatzeko zutabeak:\nNeoliberalismoaren krisiari irtenbide propio eta demokratikoa: Euskal herritarren eskubide sozialak bermatzea. Politika ekonomikoak oro har eta politika fiskal zein finantzarioak erabakitzeko dugun eskubidea irmoki aldarrikatzeko eta aldarrikatzeaz gain, erabaki propioak hartzeko unea iritsi da.\nHizkuntza eta kultura: Euskal Herriak berezko hizkuntza eta kultura biziberritu, normalizatu eta garatzea ahalbidetuko duten politika burujabeak eraikitzeko eskubidea dauka. Hizkuntza-politikak eta kultura-politikak euskalgintzan eta euskal kulturgintzan ari direnekin eskuz esku, elkarlanean, eztabaidatu, adostu eta gauzatu beharra dago.\nHezkuntza: Euskal Herriak bere beharretara egokitutako Hezkuntza Sistema eraikitzeko eskubidea dauka. Horretarako, Estatuen inposizioei aurre egin eta gure hezkuntza-eredua garatzea ahalbidetuko dizkiguten tresnak eskuratzera joan behar dugu.\nNazio ikurrak: Espainiar eta frantziar estatuek sinbologiaren indarra baliatzen dute beren nazio kohesioa sendotzeko. Egoera horri buelta ematen hastea ezinbestekoa da.\nLurralde batasunaren eraikuntza:\n• Lurralde batasunerako korapiloak askatzeko proposamenak eta bideak eskaintzeko unea heldu da. Planteamendu malgua eta egokitzeko aukera ematen duena izan behar du, baina, anbiguotasunik gabekoa.\n• Lehen erronka, egungo hiru eremu administratiboetan estatus politikoari buruzko eztabaida sustatu eta proposamen zehatzak egitea izango da. Hartara, estatus berri horiek orube beraren gainean egitea planteatuko dugu, hau da, Euskal Herriaren aitortzaren gainean.\n• Horrek, Estatus Berri horien ardatz nagusia zehaztera garamatza: erabakitze eskubidea, hain zuzen ere. Euskal Herria entitate politikoa izango bada, herritarrek horretarako borondatea izan eta horixe erabakitzen dutelako izango da. Herritarrek erabaki behar dute eta beraien borondatea errespetarazi behar da.


IAE France sareak kudeaketa eskola unibertsitarioak biltzen ditu Frantzia osoan, kudeaketa formakuntzak proposatuz. Usu Frantziako master hoberenetan sailkatuak dira eta publikoak dira.\nBaionako IAEak aldizkako lizentzia profesional bat proposatzen du, langileriaren kudeaketaren zientzia eta tekniketara prestatzen duena, baita hiru master profesional ere: Nazioarteko kudeaketa eta merkataritza; Osasunaren kudeaketa; Banku-Asegurantzetan berezitu aholkularitza. Aurten, nazioarteko merkataritza masterra eta osagarriaren kudeaketarako masterra Eduniversalean sartuak dira, 2017ko Master, MS eta MBA hoberenetan sailkatuak direlarik. Ezagutza horrek Baionako eskolan den irakaskuntzaren kalitatea erakusten du.\nMartin, Baionako IAEan nazioarteko kudeaketa eta merkataritza masterrean ikasle da:\n“Loire Herrialdeetakoa naiz baina 2016ko irailetik geroz Euskal Herrian bizi naiz, Baionako IAEan nazioarteko kudeaketa eta merkataritza masterra segitzen dut. Erabaki hau ez dut batere dolu, formakuntza izigarri interesgarria baita eta irakasgai mota ainitz proposatuak baitira. Lan baldintzak oso goxoak direla erran behar da ere. Baionako IAEa Baiona hiri barnean kokatua da, euskal kostako hondartzetatik minutu zonbaitetara bakarrik autoz”.\nBaionako Euskal Herriko IUT-a\nBaionako Euskal Herriko IUT-ak DUT eta lizentzia profezional ezberdinak proposatzen ditu Iparraldeko bi kanpusetan. Hirugarren sektoreko gaien formakuntzak Baionako Errobiko kanpusean kokatuak dira eta zientifikoak Angeluko Montaury-ko kanpusean.\nBaionan: Merkataritza teknikak, Enpresa, administrazio eta banku kudeaketa\nAngelun: Ingieneritza industriala eta Inforatika\nIUT-ak formakuntza konkretuak, nazioartekoari begira eta erakasle talde oso hurbilerraza proposatzen ditu. Enpresen errealitateaz hurbil diren erakaskuntzak eta tutoregotzatuak diren proiektuak proposatuak eta tematika konkretuetaz lan zuzenduak emanak dira\nBi kanpusak ingurumen oso goxo batean kokatuak direla, erresidentzia unibertsiaarioetatik hurbil ere, azpimarratzekoa da.\nMontauryko campusa, Angelun, PAAUren (Paueko eta Aturri Aldeko Unibertsitatea) barne diren hiru polok osatzen dute.\nEuskal Kostako Zientzia eta Tekniken FIUak (Formakuntza eta Ikerketa Unitatea) hainbat formakuntza proposatzen ditu, hara nola informatika, fisika-kimika, biziaren zientziak, baita lizentzia profesionalak ere : “ingurumenaren babes eta kudeaketarako lanbideak” eta “etxegintzako lanbideak : eraikuntza kudeaketa, etxegintzako empresa ttipi eta ertainen sortze eta arra hartzea”. FIUak masterrak proposatzen ditu ere : “elektronika eta informatika” ; “laborantzaren, elikamoldearen eta ingurumenaren zientziak eta teknologia”.\nBaiona Euskal Herriko IUTa Montauryko campusaren barne da. Bere ikasleak ingenieritza industriala eta mantenimendu DUT batera eta Informatika DUTra formatzen ditu. Bi lizentzia profesional proposatzen ditu ere, bata lanbide numerikoei lotua eta bestea energia, elektrizitate eta garapen iraunkorraren nagusigoa delarik.\nAzkenik, Montauryko campusean Etxegintzaren Akitaniako Goimailako Institutua atxemaiten ahal da, etxegintzako ingeniero formakuntza bat bost urtetan proposatzen duena.


A28 eta M26 hauteskundeak\nAzken eguneratzea: 2019/04/11 10:37 (UTC+2)\nJordi Sanchez, Jordi Turull, Josep Rull, Oriol Junqueras, Raul Romeva eta Joaquim Forn hautagaiek behin-behinean libre uztea eskatu zuten kanpainan parte hartu ahal izateko.\nJunqueras, Romeva eta Forn, akusatuen aulkian 'proces' auziko epaiketan. Argazkia: EFE\nRaul Romeva izango da ERCren Senaturako hautagaia apirilaren 28ko hauteskundeetan\nJunqueras ERCko zerrendaburua izango da Europako hauteskundeetan\nWEBGUNE BEREZIA: Kataluniako prozesuaren epaiketa\nKataluniako prozesua epaitzen ari den Auzitegi Goreneko epaimahaiak baztertu egin du A28ko eta M26ko hauteskundeetan hautagai diren sei presoak aske uztea. Jordi Sanchez, Jordi Turull, Josep Rull, Oriol Junqueras, Raul Romeva eta Joaquim Forn auzipetuek kanpainan parte hartzeko behin-behinean libre geratzea eskatu zuten; aukera hori errefusatu du epaimahaiak.\nSanchez, Turull, Rull, Junqueras eta Romeva hautagai dira apirilaren 28ko hauteskunde orokorretan; Forn, ordea, maiatzaren 26ko udal hauteskundeetan (Bartzelonako zerrendaburua da JxCat alderditik). Lehen bostek aske geratzea eskatu zuten defentsa eskubidea eta eskubide politikoak urratzen zizkietela argudiatuta. Esan zutenez, ezin zuten hauteskunde kanpainan gainerako hautagaien baldintza berdinetan parte hartu. Fornek geroago egin zuen eskaera. M26rako hautagaia izateaz gain, A28ko hauteskundeetan mahai bateko presidente izatea egokitu zaio Generalitateko Barne kontseilari ohiari.\nGorenak, aldiz, uste du hauteskundeetan hautagai izatea behin-behineko kartzelaldiarekin bateragarria dela, espetxean egoteak ez dituelako eskubide politikoak urratzen.\nAre, Gorenak dio auzipetuak kartzelan mantentzeko arrazoiak badirela oraindik, batez ere "epaiketaren unea kontuan hartuta".\nArgudiatu duenez, presook aske uzteak "eragin handia" izango luke epaiketan, eta erantsi du kartzelan mantentzea "proportzionatua" dela, eta ez duela "akusatuen parte hartze politikoa urratzen".\nAkusatuen defentsek proposatutako kautelazko neurriak (kontrol telematikoa, esaterako) ihes egiteko arriskua saihesteko "nahikoak ez" direla uste du Gorenak.\nGorenaren iritzian, defentsarako eskubidea bermatuta dute auzipetuek, "aske egon ala kartzelan". Gogorarazi duenez, auzipetuei "euren abokatuen ondoan jesartzen uzten diete, nahieran komunikatu daitezen —antza, beste epaiketetan ez da aukera hori izaten—.\n"Horrez gain, atsedenaldietan eta jatorduetan libreki eta inongo mugarik gabe hitz egin dezakete euren abokatuekin", erantsi du.\nSalak azpimarratu duenez, epaiketak "ez du auzipetuen duintasuna urratzen" kartzelan egonagatik. "Epaileak egindako deialdira ez agertzeak, ordea, eragin handia izango luke epaiketan, eta horregatik, hain justu, agindu genuen auzipetuak kartzelatzea", gogorarazi du Gorenak.


GKE batek prestakuntza-ikastaroak antolatzen ditu Hegoaldeko herrialdeetako garapen-proiektuetan laguntzeko | Consumer\nGKE batek prestakuntza-ikastaroak antolatzen ditu Hegoaldeko herrialdeetako garapen-proiektuetan laguntzeko\nLurreko lana nolakoa izango den erakusten die xehetasun teknikoei eta langileei\nVOLPA (Pedro Arrupe boluntarioak), Entreculturas GKEaren nazioarteko boluntarioen programa, 2002-2003 aldiari ekin dio. Hegoaldeko herrialdeetako garapen-proiektu batean bi urte eman nahi dituzten boluntarioentzako ikastaroak eskaintzen ditu programa honek. Parte hartzeko baldintza bakarra 21 urtetik gorakoa izatea da.\nAldizkako topaketetan oinarritutako ikastaro baten bidez, boluntarioak bere lanaren xehetasun tekniko eta pertsonalak ikasten ditu. Epe horren ondoren, VOLPAk proiektua garatuko den herrialdera laguntzen du eta boluntarioa bidaltzen du.\nBoluntario-lana amaitutakoan, VOLPAk aukera ematen die itzulitako boluntarioei Hegoaldean bizi izandako esperientzia proiektatzeko eta mundu bidezkoago baten alde lanean jarraitzeko, etxetik atera gabe.\nVOLPAren prestakuntza hiru multzotan egituratzen da, lankidetzako boluntariotzan parte hartzen duten elementu bakoitzari eskainita. Lehenengoa Ni-aren espazioa da, boluntarioaren motibazio, jarrera eta gaitasunari buruzko gogoeta egiten duena. Gero, Zu espazioari buruzkoa, ezagutzak integratzeko eta Hegoaldeko jendearen eta haien kulturaren errealitatera hurbiltzeko pentsatua. Eta, azkenik, topaketaren gunea, esperientziaren alderdirik aberasgarriena, boluntarioen arteko topaketa eta harrera-komunitatearen errealitatea erakusten dituena.\nPrestakuntza prozesuak taldekako topaketak eta banakako tutoretzak ditu, gehi VOLPAren beste egoitza batzuetako boluntarioekin hiru topaketa, ikastaroak irauten duen hiru hiruhilekoetan.\nMatrikulatzeko azken eguna urriaren 15a da. VOLPAko prestakuntza ikastaroa lau egun geroago hasiko da, 19an, eta apirila aldera bukatuko da. Entreculturas erakundearen webgunean (www.entreculturas.org) parte hartzeko modua azaltzen da.\nboluntarioak ikastaroak VOLPA


Plataforma eskailera-igogailua eta igogailu panoramikoak Melia Bilbao hotelean — Orona\nHiriaren erdigunean dagoen luxuzko hotel modernoa, bost izarrekoa.\nRicardo Legorreta mexikar arkitektoak diseinatutako eraikin honek Eduardo Txillidaren obran inspiratutako formak eta koloreak ditu.\nFatxadako 8.000 m2 -ak eraikinerako bereziki sortutako kolore batez iztukatuta daude; “Legorreta rojo” izena jarri diote.\n10 solairutan banatuta, 211 logela eta 20 suite ditu, bai eta hitzaldietarako, bileretarako eta oturuntzetarako 7 areto ere.


Iparra Galdu Baik: "Ibon Iparragirreren egoera kritikoa ez, are larriagoa da" - Lea-Artibai eta Mutrikuko Hitza : Lea-Artibai eta Mutrikuko Hitza\nIparra Galdu Baik: "Ibon Iparragirreren egoera kritikoa ez, are larriagoa da"\n“Ez diote probarik egin nahi, zer daukan ez jakiteko, baina egunero ari da okerrera egiten. Nire anaia kartzelan hiltzen ari dira”. Hala esan du Ibonen arreba Nahia Iparragirrek, gaur [ekainak 1], Bilbon egindako agerraldian: “Nahikoa da, mendekua amaitu behar da, gaur bihar baino hobeto”. Harekin batera, Iparra Galdu Baik plataformako Andoni Urkizak hartu du hitza: “Kritikoa ez, are larriagoa da Ibonen egoera”.\nOndarroan gaur [ekainak 1] iluntzean egin dute elkarretaratzea.\nEgoera hori aintzat hartuta, EAJ, EH Bildu, ERC eta Compromis taldeek Espainiako Barne ministroaren “urgentziazko agerraldia” eskatu dute gaur Espainiako Kongresuan, hainbat galdera egitearekin batera. Besteak beste, Iparragirreren bizi itxaropena bi hilabetekoa dela egiaztatzen duen auzi mediku edo espezialista baten txostenik baduen galdetu diote Juan Ignacio Zoidori.\nEtxeratek eta Iparra Galdu Baik plataformak gaur Bilbon egindako agerraldia. Argazkia: Etxerat.\nPneumonia zantzuak aurkitu, eta Gregorio Marañon ospitalera eraman zuten asteartean Iparragirre, eta diagnosia baieztatu diote han. Odol analisiak ere egin dizkiote, baina Urkizak azaldu du oraindik ez daukatela emaitzen berri. “Azkenengoak [iazko abendukoak] oso kezkagarriak izan ziren”. Atzo [maiatzak 31], bisita egin zion Angelita Burgoa amak, baina oraindik ez daukate Iparragirreren osasun egoerari buruzko xehetasun gehiago.\nOsasun publikoko mediku talde batek Eusko Legebiltzarrean hiesa eta espetxea bateraezinak direla esan badute ere, Iparragirre preso eta urrunduta daukate 2014ko martxotik\nEtxerat elkarteko Patricia Velez eta Nagore Mujika, berriz, eragile eta erakundeei zuzendu zaizkie, gaitz larriak dituzten presoak askatzeko eta euskal presoen urruntzea amaitzeko “urrats irmoak” egin ditzaten. “Egoerak eskatzen duen urgentziarekin, dagokien ardura hartu behar dute”. Jaiki Hadi elkartearen azken datuen arabera, hamabi lagun daude gaitz larriak dituzten euskal presoen zerrendan —beste hamar ere badira, anonimotasuna gorde nahi dutenak—. Iparragirreren kasuan, duela bi aste osasun publikoko mediku talde batek Eusko Legebiltzarrean azaldu zuenez, hiesa ez da espetxearekin bateragarria, eta “arriskuan” dago euskal presoaren bizia. Sendagileen esanetan, “inguru afektibo eta familiartekoa” funtsezkoa da hiesdun gaixoentzat. Iparragirre, ordea, preso eta urrunduta daukate 2014ko martxotik. Gaitza dela eta, espetxeratze arinduan —etxean preso— egon zen 2011ko urrian espetxe araudiko 100.2 artikulua ezarri ziotenetik 2014ra arte. Berriz ere eskatu zuen neurri hori ezartzeko, baina eskaera guztiak ukatu dizkiote auzitegiek. Testua: BERRIA


1. Entzierroa Santo Domingo aldaparen beheko aldean hasten da. Lehenbiziko puska hau, 280 bat metrokoa, entzierroko puskarik arriskutsuena omen da, hala dio ohiturak; zezenek hemen inon baino azkarrago egiten dutelako laster. Ukuilutik atera berriak dira eta berehala hurreratzen zaizkizu. Zehatzago esateko, kalearen azken puska, Udal Plazan sartu aurrekoa, omen da parterik arriskutsuena, han ez baitago inolako babeslekurik erretiratzeko. Gogoan hartu hori zure lasterra non hasi erabakitzeko.\nTarte honetako beheko aldean hobi moduko bat egina dago horman eta barrenean San Ferminen irudi bat. Lasterkariek otoitz antzeko zerbait zuzentzen diote lasterra hasi baino minutu batzuk lehenago.\n2. Lasterbidea zabaldu egiten da Udalean eta Mercaderes kalean. Ehun bat metroko tartea da. Zezenek abiada piska bat galtzen dute. Bidea okertu egiten da ezkerrera, horregatik zezenak oro har eskuin aldera lerratzen dira eta batzutan Mercaderes kaleko espaloia bete eta "eskobatu" egiten dute. Tarte honetan aukera handia dago hesietara salto egiteko babes bila, hemengo hesia bide guztiko luzeena baita.\n3. Mercaderes bukaeran bidea angelu zuzena da eta Estafetan gora egiten du. Hemen bi gauza gogoan hartu behar dituzu: arrisku handia du hemen bira ezkerraldetik emateak, hau da, kanpoaldetik; inertziak kanpo aldera bultzatzen ditu zezenak; maiz asko jo hesiaren eta hormaren kontra, eta erori ere egiten dira. Talka hortan beti despistaturen bat harrapatzen dute tartean. SAIA ZAITEZ BIHURGUNEA ESKUINALDETIK HARTZEN, HAU DA, BARNE ALDETIK. Bihurgune honetan galtzadarriak nahita pikatuta daude, zezenak ez labantzeko.\n4.Estafeta: Zezenak nekatzen hasiak daude eta mantsoago doaz. Baina bestaldetik arriskua handitu egiten da, zerengatik tarte honetan askotan zezen laxoren bat egoten baita, Mercaderesko bihurgunean erorita.\n5. Telefonikako tartea. 90 metro. Zezenak oso mantso doaz, baina askotan bakarka\nere bai. Lasterkari trebatu gabe asko ere egoten da hemen eta horrek arriskua\n6. Plaza sarrera. Hemengo arrisku handiena zera da: giza metak/pilaketak sortzea.\n7. Behin plazara sartuz gero, arrain buztan moduan barreiatu eta hesian babesten bazara, arauak agindu bezala, ez dago arrisku handirik. Horrela dobladoreek libre dute beren lana egitea. Baina plaza erdira lasterka segituz gero, erabat zezenaren mende geldituko zara.


Giza eta gizarte zientziak - Berria.eus\n"Giza eta gizarte zientziak" bezala etiketatutako albisteen zerrenda\n«Ohorea eta dirua zen lehen karta jokoa»\nKarta jokoen beste aurpegi bat eman du ezagutzera Jose Antonio Azpiazuk 'Los naipes en Euskal Herria' liburuan. Garai batean jokoak berak eragin zuen biolentzia azaltzen du bertan, besteak beste.\nNeandertalak joan, neandertalak etorri\nAranbaltzako (Barrika, Bizkaia) Erdi Paleolitoko neandertalak desagertu egin ziren, eta Akitaniatik joandako Chatelperron garaiko neandertalek ordezkatu zituzten. Neandertalen desagertzea hobeto ulertzeko eta osatzeko ikerketa egin du Rios Garaizarrek zuzendutako taldeak.\nNafarroako gaztelu galduetako baten aztarnak topatu dituzte Zuberoako mugan\nNafarroako errege-erreginek 1341. urtean agindu zuten Oilarburuko gaztelua eraikitzeko, mugaldeko lapurrak eta giro gatazkatsua kontrolatzeko. Lurrezko ezponda batzuk besterik ez dira geratzen.\nEuropa mendebaldean izandako izurri bubonikoaren kasurik zaharrena aurkitu dute Arabako trikuharri batean\nArabako Errioxako Sotillo trikuharrian duela 3.300 urte ehortzi zuten pertsona baten hortz batean aurkitu dute Yersinia pestis bakterioaren arrastoa.\n«Hizkuntza guztiak dira zailak; interesa da gakoa»\nJaponiarra da Hide Dohino, baina ederki egiten du euskaraz. Bi urte dira Gipuzkoako historia ikertzera etorri zela Euskal Herrira, eta, interesak bultzatuta, euskal kulturan murgildu eta bertsozaletu egin da.\n«Sorginen historia ezagutaraztea betebehar bat da»\nKataluniako 'Sàpiens' aldizkaria XV. eta XVIII. mendeen artean sorgin ehizaren bidez jazarriak izan ziren emakumeen memoria berreskuratu nahian dabil iaztik. 12.000 ekarpen inguru jaso dituzte orain arte.\n«Demokraziaren berezko ezaugarria da gatazkak edukitzea»\nMeesek euskal gatazkaren sustraiak eta abarrak aztertu ditu azken liburuan; haren ustez, ETA desagertuta, aukera ireki da aterabide bat bilatzeko, baina ohartarazi du «erabateko konponbiderik» ez dagoela.


| 2021-03-31 11:14:00\nEH Bilduko Pernando Barrena europarlamentariak Europako Batzordeari zuzendutako galdera bat erregistratu du, “Caparrosoko etxaldearen egoerari” buruz duen iritzia ezagutzeko.\nEra berean, honako hau ere galdetu du: “Nafarroako Gobernuak emandako ingurumen-lizentziak animalien tratamendu eta ongizateari, hondakinen tratamenduari eta abeltzaintzako ustiategiei buruzko legeriari (makroustiapenak, esaterako) buruzko Europako araudia errespetatzen duen”.\nEH Bilduk ohar batean gaitzetsi duenez, “onartezina da behi haztegiak bere ustiapena bikoiztu ahal izatea, Foru Gobernuak berriki emandako azken lizentziari esker; izan ere, horrek ingurumenean dagoeneko dituen ondorio kaltegarriak, erraz egiazta daitezkeenak, bikoiztu egingo ditu”.\nAlde horretatik, EH Bilduren esanetan, “Greenpeacek eta beste erakunde batzuek salatu dute Caparrosoko behi haztegiaren egoera, eta agerian jarri dituzte enpresaren praktika txarrak”.\nHala, EH Bilduren ustez, premiazkoa da abiaraztea “animaliak bai eta gure ingurumena ere arrisku larrian jartzen dituzten gehiegizko abeltzaintza-jarduerak mugatuko dituen legedia”.\n| 2020-08-17 13:39:00\nEH BILDU-Nafarroa Talde parlamentarioak zuzenketa bat aurkeztuko dio Nafarroako Parlamentuan laster eztabaidatuko den Normaltasun berrirako trantsizio planaren 3. fasea gainditu ondoren koronabirusaren osasun-krisiari aurre egiteko ezohiko prebentzio-neurriak onartzen dituen Foru Lege Proiektuari. Zuzenketa horren bidez, foru lege hori onartzen denetik astebeteko epean gehienez ere, Nafarroako Gobernuak foru agindu bidez COVID-19 Hezkuntza Foroa eratzea proposatuko du.\nForo horretan, Hezkuntza eta Osasun Departamentuak eta hezkuntza-komunitateko eragile guztiek ordezkaritza izango dute. Gune horrek, alderdi politikoaren arabera, "ziurgabetasunez beteriko ikasturteari aurre egiteko funtsezko tresna izan behar du, inoiz baino garrantzitsuagoa baita hezkuntza-komunitate osoak ikuspegi bera izatea, eta Nafarroako Gobernuari dagokio elkarrizketan eta akordioan aurrera egitea ahalbidetuko duen topagunea sustatzea".\nEH Bildu-Nafarroak kezkaz ikusi du nola Nafarroako irakaskuntzan ordezkaritza duten sindikatu guztiek adierazi duten 20-21 ikasturtearen hasierarako Nafarroako Gobernuak aurkeztutako prebentzio eta antolaketa protokoloak ez diola erantzun nahikoa eta egokia ematen ikasgeletara modu seguru eta eraginkorrean itzultzeko erronkari, eta ziurtatu du protokolo hori ez dela adostu eta ez direla kontuan hartu hezkuntza komunitateko eragileen ekarpenak.\nHorrexegatik, proposamen honen bidez sortuko litzatekeen foroak, taldeak azaldu duenez, "Hezkuntza-foroari hainbat funtzio esleituko lizkioke, hala nola egoera epidemiologikoa aztertzea ikasgeletara itzultzeari dagokionez, 2020-2021 ikasturtearen hasierarako protokoloa berrikustea eta egokitzea, eta osasun, antolaketa, pedagogia eta afektibo-emozio ikuspegitik beharrezkoak diren neurriak adostea, aurrez aurreko ikasturteari ekiteko behar diren baliabide materialak eta kontratazioak aurreikusiz eta segurtasuna eta ratioak jaistea lehenetsiz. Horrez gain, foro horrek osasun-egoeraren eta hezkuntza-egoeraren aldizkako jarraipena egingo luke ikasturte osoan, eta giza baliabideen eta baliabide materialen arloko beharrak aztertuko lituzke, segurtasuna, hezkuntza-kalitatea, aniztasunaren arreta eta ekitatea bermatzeko”.\nAlderdi politikoak gogorarazi du, halaber, Nafarroa Suspertu Planean sartzeko proposamenen eztabaida parlamentarioan aho batez onartu zela EH Bilduk proposatutako ebazpen bat, non Nafarroako Gobernuari eskatzen zitzaion irailean izan zitekeen egoera epidemiologikoan oinarrituta hartu beharreko neurriak Nafarroako hezkuntza-komunitatearekin adosteko eta gure errealitateari erantzungo zion kontingentzia-plan bat egiteko. Ebazpenak, gainera, kontingentzia-planak izan beharko lituzkeen hainbat ezaugarri biltzen zituen, hala nola, ratioen jaitsieraren aurreko kontratazioaren aurreikuspena.\nTaldearen arabera, "Hezkuntza Departamentuak modu proaktiboan entzun behar du ikastetxeetan bizi den errealitatea, eta haien ekarpenak jaso behar ditu, ikastetxeko ikasle guztien segurtasuna eta hezkuntza- eta emozio-beharrak erdigunean jartzeko. Horretarako, beharrezko baliabide guztiak erabili behar ditu, eta pandemia- eta konfinamendu-egoerek eragindako zailtasunei buruzko irakaspenak atera dituela ikusarazi".\nEH Bildu pozik agertu da Berriozarko Udaleko Obra eta Zerbitzuen Buruzagitza lanposturako lehiaketa-oposizioaren deialdiari Navarra Sumako zinegotzi Daniel Cuesta Castañedak jarritako gora jotzeko errekurtsoa gaitzetsi duelako Nafarroako Adiministrazio Auzitegiak, eta "EH Bilduren jarrera babestu" duelako.\nEH Bilduk hasieratik defendatu duen bezala, ebazpen judizialaren arabera, "egungo plantilla eskubide osoz onartu zen eta P4 (euskara) hizkuntza eskakizuna izateko baldintza legal guztiak betetzen ditu". Ildo horretan, ebazpenak dioenez, "EH Bilduk uneoro defendatu duen bezala, deialdiak ezin du plantillaren hizkuntza-eskakizun desberdina izan, eta, beraz, ezin da errekurritu".\nGainera, EH Bilduk nabarmendu duenez, "Berriozarko Udaleko Euskara Sailak txosten bat egin zuen lanpostu horrek euskara derrigorrezkoa izateko arrazoiak azaltzeko eta argudiatzeko". Eta udal taldeak gogorarazi duenez, "txosten hori behin baino gehiagotan igorri egin zaio Navarra Sumari".\nHalaber, EH Bilduk gogorarazi duenez, "deialdia hainbat aldiz eraman da auzitegietara aurretik, eta kasu guztietan Berriozarko Udalaren aldekoa izan da ebazpena".\nEH Bilduk gogor gaitzetsi du Espainiako Gobernuak eta Espainiako Udalerrien eta Probintzien Federazioak atzo lortutako akordioa, tokiko erakundeek euren superabita Estatuari emango diotela dioena, eta erabaki horretan atzera egiteko exijitu du. Tokiko erakundeek "COVID-19ren krisiaren ondorio sozialak arintzera bideratutako politika publikoetarako soberakina eduki ahal izatea" eskatu du; maiatzaren 20an EH Bilduk, PSOEk eta Unidas Podemosek Madrilen sinatutako akordioan jasotzen zen bezala. Horrenbestez, sinatutako akordioa "bete egin behar da, eta ez da bateragarria atzo hartutako erabakiarekin".\nAlderdi politikoak, gainera, "PPk eta UPNk onartutako Aurrekontuen Egonkortasunerako Legea makillatzeko PSOEk egindako ahalegina" dela uste du, "erabateko zentralizazioa ekarri duena, udalen autonomiaren aurkako erasoa eta zorra ordaintzeari lehentasuna ematea, herritarren beharren gainetik, Espainiako Konstituzioaren 135. artikuluan ezarritako betebeharra". EH Bilduk kritikatu egin du PSOEk Montoro Legea eta Konstituzioaren 135. artikulua indargabetzeko "borondate politikorik ez izatea", “ezta egungo testuinguruan ere, non erakundeek eta udalek, bereziki, behar sozial eta ekonomikoei aurre egiteko baliabide guztiak behar dituzten, kohesio soziala ziurtatzeko, tokiko ehun produktiboa sendotzeko, langabezia murriztuko duen jarduera ekonomikoa sortzeko eta okerren pasatzen ari direnei laguntzeko ". Hori dela eta, "berehala indargabetzeko" eskatu du.\nAzkenik, EH Bilduren ustez, Espainiako Gobernuak eta FEMPek "gutxietsi egin dituzte Nafarroak toki-araubidean dituen eskumen historikoak, bereziki tokiko ogasunei dagozkienak; izan ere, Nafarroako udalek ez lizkiokete inolaz ere beren superabitak Estatuko Gobernuari utzi beharko". Ildo horretan, alderdi subiranistak ziurtatu du udaletan eta ordezkaritza duen gainerako eremuetan lan eginen duela "udalen autonomia aldarrikatzeko eta subiranotasun ekonomiko osoa lortzeko bidean aurrera egiteko, Nafarroako erakundeek diruzaintzako soberakinak nola eta zertan erabili behar dituzten erabakitzeko".


Klimak eragin apala izan zuen eremu kantauriarrean, azken neandertalen eta lehen sapiensen garaian - Elhuyar Aldizkaria\nHasiera » Albisteak » Klimak eragin apala izan zuen eremu kantauriarrean, azken neandertalen eta lehen sapiensen garaian\n2018/10/04 332. zenbakia\nKlimak eragin apala izan zuen eremu kantauriarrean, azken neandertalen eta lehen sapiensen garaian\nAna Belén Marín Arroyo ikertzailea, historiaurreko animalia-hezurren aztarnak aztertzen. Arg. IIIPC\nNeandertalen galera azaltzeko faktoreen artean, askotan aipatzen da klima. Izan ere, Erdi eta Goi Paleolitoan, Homo sapiens espeziea Europan hedatzearekin batera, klima gogortu egin zen, eta, beraz, eztabaidagai da zenbateraino eragin zuen klimak bi giza taldeen bilakaeran.\nOrain, metodologia berri bat erabilita, klima lokalaren ezaugarriak aztertu dituzte Bizkaiko eta Gipuzkoako zenbait kobazulotan (Axlor eta Bolinkoba, Bizkaian; eta Lexetxiki, Labeko Koba, Ekain, Amalda eta Aitzbitarte III, Gipuzkoan). Zehazki, duela 50.000-25.000 urte neandertalek eta sapiensek jandako zaldien eta oreinen hezurren kolagenoan dauden karbono-, nitrogeno- eta sufre-isotopoak neurtu dituzte.\nHortik ondorioztatu dute neandertalak galdu ondoren klima hotza eta lehorra izan zela, landa irekiak basoak ordezkatu zitutela eta animaliak ehizatzeko eremua oso zabala zela. Hala ere, klimaren aldaketa beste toki batzuetan baino apalagoa izan zen, seguru asko, orografiaren ondorioz. Ikertzaileen esanean, ikerketa gehiago beharko dira jakiteko nola eragin zion horrek guztiak neandertalen biziraupenari.\nEuskal Herriko, Kantabriako eta nazioarteko ikertzaileek parte hartu dute ikerketan, IIIPC institutuaren gidaritzapean, eta Nature Scientific Reports aldizkarian argitaratu da.


LEITZA | elinberri\n2019. martxoak 21 Albisteak, Behiala\nGure aurrekoek esaten zuen Jentillzuloetan jentillek bizi izen ziela. Uzparrungoakin aiskide izaten ziela. Bein jentillek Uzparrungo aspoa ekarri zuela, ta Uzparrungoak jentillen urrezko txarrantxe eaman zuela. Jentillek txarrantxeren eske yoan zienen, Uzparrunen zerbait ostu emen zuen. Da gero berriz jentillek aspo eske yoan zienen, etzioala eman asporik. Ta ordun jentillek burroa bota zuela: etxe ortan etxekoandre izeten zenak ez altzuela izenen osasunik.


Ainhoa Sanzek Euskadiko kros txapelketa irabazi du | Otamotz\nAinhoa Sanzek Euskadiko kros txapelketa irabazi du\nAinhoa Sanz korrikalari urretxuarrak Euskadiko kros txapelketa irabazi zuen atzo, Donostiako hipodromoan jokatutako nazioarteko krosean. Emakumezkoen sailkapen orokorrean zazpigarren egin zuen Sanzek, Majida Maayouf eta Samira Ahboucheren atzetik; bera izan zen ordea, aurreneko euskalduna.\nBigarren Euskadiko txapelketa du Sanzek. Bere hurrengo erronka berriz, Espainiako txapelketa izango da. Taldekako proba hilaren 28an jokatuko dute Madrilen eta banakakoa, martxoaren 13an, Calatayuden.\nGoierri Garaia atletismo taldeak ere lorpena egin zuen, taldekako sailkapenean bigarren gelditu baitziren atzoko proban. Ainhoa Sanzekin batera, Lourdes Oiartzabal, Nerea Arregi, Uxune Tena eta Naroa Arrieta korrikalariek osatzen dute taldea.\nIkusi Carlos Mediavillaren argazkiekin osatutako irudi galeria.\nAinhoa Sanzdonostiaeuskadiko kros txapelketakrosaZubietako hipodromoa


20 « azaroa « 2018 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 20 azaroa 2018 17:00\n– “Ekitatea lortzera bideratutako haur eta nerabeentzako tokiko politiketan aurrera egiten” jardunaldiaren inaugurazioa.\nParte-hartzaileak: alkatea, Gorka Urtaran, eta Gizarte Gaien eta Osasun Publikoaren zinegotzia, Peio López de Munain.\nEguna: azaroak 21, asteazkena.\n– Gasteizko Mugikortasun Iraunkorraren eta Espazio Publikoaren planaren berrikuspenaren ildo nagusien aurkezpena.\nParte-hartzaileak: alkatea, Gorka Urtaran, eta Bartzelonako Hiri Ekologiako Agentziaren arduraduna, Salvador Rueda.\nLekua: San Martineko eraikineko ekitaldi-aretoa.\n** Alkateak eta Salvador Ruedak aurkezten duten informazioa ezin izango da 12.30 arte zabaldu, hedabideentzako informazio-saioa udal talde politikoei aurkeztu aurretik izango baita. 12.30ean taldeak planteamenduaren jakitun izango dira eta, beraz, hedabideek ordu horretatik aurrera erabili ahalko dute informazioa.\nUrtaranen gobernuak Merkataritza eta Ostalaritza Planaren aldeko apustua egiten du sektorea biziberritzeko oinarrizko tresnatzat\nKategoriak: Prentsa oharrak — Etiketak: Merkataritza eta Ostalaritza Planak — Komunikazio Zerbitzua / Servicio de Comunicación — 14:10\nEnpleguaren eta Garapen Ekonomiko Iraunkorraren zinegotzi Nerea Melgosak Gasteizko Udala merkataritza eta ostalaritza sektoreak biziberritzeko garatzen ari den lau jarduera-ildoak zertan diren azaldu du. Melgosak Merkataritza eta Ostalaritza Planak funtsezko tresnatzat duen garrantzia azpimarratu du, 2016an abian jarri zenetik nabarmen garatu baita.\nHorri gehitu behar zaio hainbat alorretan egiten ari den ahalegina sektorea digitalizatzeko. Batetik, tokiko merkataritzako plataforma nagusiekin lan egiten ari da prestakuntza eta berariazko baliabideak emateko, online marketineko estrategiak diseinatu eta denda birtualak zabaltzeari begira. Eusko Jaurlaritzak ere ematen ditu digitalizaziorako laguntza ekonomikoak, SPRIren bitartez. Bestetik, Urban Commerce foroaren azken edizioan aro digitalean lehiatzeko gakoak eman zitzaizkien bertako saltokiei. Horren osagarri da internet bidez saltokien bisita birtualak egiteko esperientzia, berriki aurkeztutakoa.\nBeste bi lan-ildo denda txikiak ikusaraztea eta kontsumitzaile txikien heziketa dira. Lehengoaren barruan, omenaldia egin zitzaien ehun urte bete duten Gasteizko negozioei, eta laster hutsik dauden dendetako erakusleihoetan biniloak jartzeko plana jarriko da abian; bigarrenaren barruan, tokiko kontsumoa sustatzeko ekintza pedagogikoak egin dira, Hiri Hezitzailea programa baliatuz.\nAzken hamarkadan saltokiak progresiboki ixten ari direlarik, horri aurre egiteko estrategiaren barruan sartzen dira Enpleguaren eta Garapen Ekonomiko Iraunkorraren zinegotziak aletu dituen jarduerak. 2008tik 2017ra, – % 18,2 izan da establezimendu ehunekoaren aldaketa Gasteizen. Nolanahi ere, datu hori Bilbokoa (- % 21,1), Donostiakoa (- % 20,8) edo Euskadiko udalerrien batez bestekoa (- % 20,7) baino hobea da.\nMelgosak adierazi duenez, Zabalgunean eta Erdi Aroko hirigunean bereziki aretoen erabilera aldaketa nabari da, merkataritzako erabilera duten aretoen kopurua jaitsi eta ostatu-erabilera dutenena handitu baita. Orobat, merkataritza areto batzuk merkataritza elektronikoaren bidez erositako produktuak entregatzeko gune bihurtzen ari direla antzeman da.\nZinegotziak, azkenik, Gizarte Segurantzako afiliazioen bilakaera nabarmendu du, bai merkataritzan (2018ko lehen seihilekoan % 13 hazi da) bai ostalaritzan (% 6 gehiago epe berean) eta zerbitzuetan (% 7 gehiago).\nEstolda baten taparekin kristala hautsi ondoren taberna batean lapurtzeagatik atxilotuta\nKategoriak: Udaltzaingoaren eta suhiltzaileen jakinarazpenak — Etiketak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 12:39\nGaur goizaldean, udaltzainek 41 urteko gizonezko bat atxilotu dute, Gorbea kaleko taberna batean lapurreta egitea leporatuta.\nGoizeko 03:30ak aldera gertatu da, gizonezko batek establezimendu batean lapurtu duela ohartarazi denean 092ra egindako dei baten bidez. Tokira bertaratu den patruilak inguruan aurkitu du susmagarria, ihes egiten saiatzen ari zela. Eskuak odolduak zituen, antza, estolda baten taparekin hautsi duelako lokaleko kristala. Halaber, gainean zeraman kutxa erregistratzailea (txanponen eta billeteren baten artean, 90 euro inguru zeuden), bai eta askotariko dokumentazioa ere.\nUdaltzainek atxilotu egin dute, eta, izapideak Guardiako Epaitegira bideratu ondoren, aske utzi dute.\nZauritu bat istripu batean\nAtzo, bi autok elkar jo zuten Tomas Zumarraga Dohatsuaren kaleak eta Mexiko kaleak bat egiten duten tokian, eta 37 urteko gidari bat zauritu zen. Larrialdietako zerbitzuek emakumea artatu zuten, eta Txagorritxu ospitalera eraman.\nUdaltzaingoak beste 10 trafiko-istriputan hartu zuen esku atzo; haietan, ez zen zauriturik egon, baina bi gidari ikertzen ari dira, bide-segurtasunaren kontrako delituak egiteagatik. Lehenengoa, 31 urtekoa, gidabaimenik gabe gidatzeagatik.\nBigarrenak, 41 urtekoak, istripu anizkoitza eduki du goizaldean, Domingo Beltran kalean aparkatuta zeuden bi autoren kontra egin baitu talka. Alkoholemia-probetan, emaitza positiboa eman du; beraz, Guardiako Epaitegira bideratzeko izapideak egin dira.\nUdaltzaingoak 25 salaketa izapidetu zituen atzo, eta 5 kasutan aritu zen polizia judizial gisa.\nUdal gobernuak sostengua eman dio Euskaraldia ekimenari\nKategoriak: Fotonotizia — Etiketak: Akate Gorka Urtaran, Alcalde Gorka Urtaran, Gasteizek Euskaraldia, Oihaneder Euskararen Etxera — Komunikazio Zerbitzua / Servicio de Comunicación — 12:30\nUdal gobernua Oihaneder Euskararen Etxera joan da gaur goizean, Euskaraldia ekimenari sostengua ematera eta zinegotziak Ahobizi edo Belarriprest gisa identifikatuko dituzten txapak jasotzera. Gorka Urtaran alkatea buru delarik, Udalak dena emango du ekimenari laguntzeko azaroaren 23tik abenduaren 3ra arte. Oraindik bada astirik Euskaraldian izena emateko, web-orri honetan: http://izenematea.euskaraldia.eus .\nKategoriak: Prentsa oharrak — Etiketak: zerga-tarifa laua — Komunikazio Zerbitzua / Servicio de Comunicación — 12:20\nAzaroaren 24an izango da Fair Saturday ekimenaren lehen edizioa Gasteizen\nMusika, zirkoa, lantegiak, antzerkia, dantza, arte inklusiboa eta performancea, artea eta kultura batuta, asmo solidario baten alde\nGasteizek bat egingo du aurten Fair Saturday ospatzen duten hirien multzora, hots, mundu zabaleko 200 hiri baino gehiagotan egiten den ekimen global batean, zeinaren bitartez eragin sozial ireki eta partizipatiboa lortu nahi den. Datorren larunbatean, hilaren 24an, hiriko sei lekutan musika, zirkoa, lantegiak, antzerkia, dantza, arte inklusibo eta performanceko ikuskizunak izango dira, artearen eta kulturaren aldeko gizarte-mobilizazio masibo bat eragiteko asmoz.\n“Larunbat bidezko” gisa itzuli genezakeen Fair Saturday delakoak nolabaiteko kontrapisua egin nahi dio Black Fridayri, bai eta gizarte-hausnarketa piztu ere, kontsumo masiborik gabeko, tokian tokiko ekoizpena sustatuko duen eta gizarte-kohesiorako kultura tresna funtsezkotzat hartuko duen garapen-eredu baten bilaketan. Helburu horri ezin hobeto lotzen zaio gure hiriaren iraungarritasunaren aldeko filosofiari”, esan du Nerea Melgosa zinegotziak, zeinak Fair Saturday Vitoria-Gasteiz koordinatzaile Saioa Eibar izan duen lagun aurkezpenean.\nKultur ekimen horietako bakoitzean sortutako irabaziaren zati bat artistek eta kultur erakundeek berek erabakitako kausa sozial baten alde erabiliko da. Hauexek dira Gasteizen programatu diren jarduerak:\nZinema eta dantza saharar jaimaren azpian – 11:30etik 14:00etara, Landatxo gizarte-etxean paratuko den jaima bat zinema, musika eta dantzaz gozatzeko gune bihurtuko da. Sarrera doan izango da, eta ekitaldian biltzen dena Sahara Gasteiz elkarteari eta Euskadiko saharar ordezkaritzari emango zaio\nKolore Anitzak: Antzerkia eta errealitate handitua – 12:00etatik 13:00etara, Salburuko gizarte-etxe zuzeneko musika, antzerkia eta errealitate handitua uztartzen dituen ikuskizun paregabea hartuko du lehen aldiz Euskadin. Sarrerak 4 euro balioko du, eta biltzen den dirua AFAARABA elkarteari laguntzeko baliatuko da.\nArte inklusiboa (Azikarte&Cia eta Arai Danza) – 18:00etatik 19:00etara, Ibaiondoko gizarte-etxeko Felix Petite antzokian, Azikarte Elkartea konpainiak El Sauce llorón ikuskizuna aurkeztuko du, akrobaziak, malabareak eta soka-saltoa uztartuko. Bere aldetik, Arai Danza konpainiak El viaje de Alicia ikuskizuna emango du, bertan gorputz-adierazpena, hip-hopa, inprobisazioa eta dantza-antzeztua uztartuta. Ikusleek erabakiko dute zenbat ordaindu sarrera, eta jasotakoaren % 50 Autismo Araba elkartearen gizarte-proiektuak finantzatzeko baliatuko da.\nKultura Kalean: haurrentzako zinema-proiekzioa – 18:00etatik 19:00etara, Salburua ikastetxean film laburren proiekzioa egingo da, sarrerak 2 euroan jarriko direlarik salgai. Irabazien % 100 AFANIS elkartera bideratuko da.\nAhots Argiak abesbatza + Joyful Gospel Choir – 19:30etik 21:00etara, Zabalganeko gizarte-etxean ABBA eta The Beatles taldeen arrakasta handietan oinarritutako kontzertua eskainiko dute. Sarrerek 3 euro balioko dute, eta irabazi osoa Mugarik gabeko bihotza elkarteari emango zaio.\nHelene Garcia (sopranoa) eta Irene Alfageme (piano-jotzailea) – 19:30etik 21:00etara, Zabalganeko gizarte-etxean Händel, Mendelssohn, Vivaldi eta Guridiren piezak joko dituzte, besteak beste. Sarrerek 3 euro balioko dute, eta irabazi osoa Mugarik gabeko bihotza elkarteari emango zaio.\nSin Mala Intención taldearen kontzertua – 20:00etatik 21:00etara, Ardo Ona tabernak Gorka L.P. musikari eta abeslaria buru duen taldea hartuko du, Esas cosas izeneko diskoa interpretatzeko. Ikusleek erabakiko dute sarreren salneurria, eta Amnistia Internazionalari emango zaio jasotako guztia.\nFair Saturday ospatuko duten hirien artean Málaga, Milan, Lima, Edinburgo, Glasgow, Dundee, Huelva, Santander, Pisa, Messagne eta Bilbo daude.\nInformazio gehiago: https://app.fairsaturday.org/listaeventos2018/Vitoria-Gasteiz\nAbenduaren 9ra bitartean irekita egongo da Auzo Eszenan izena emateko epea\nKategoriak: Prentsa oharrak — Etiketak: Auzo Eszena programa — Komunikazio Zerbitzua / Servicio de Comunicación — 10:31\nGaur ireki da arte eszenikoetako talde ez profesionalek bere lanak gizarte-etxeetako ekitaldi aretoetan estreinatzea xede duen deialdirako proposamenak aurkezteko epea.\nGasteizko Udaleko Kultura Zerbitzuak –Estibaliz Canto zinegotziak gidatua– 2019ko “Auzo Eszena” programarako deialdiaren berri eman du, parte hartzeko interesa duten Gasteizko antzerki talde eta artista ez profesionalek arte eszenikoen arloko proposamenak aurkezterik izan dezaten.\nPrograma gizarte etxeetako ekitaldi aretoetan egingo da, bi denboralditan (2019ko negu-udaberrian eta udazkenean), gehienetan asteburuetan eta arratsaldez.\nDeialdiko baldintzak betetzen dituzten proposamenen artetik, talde tekniko batek aukeratuko ditu 2019ko “Auzo Eszena” ikuskizun-programako bi denboraldietan parte hartuko duten artista eta taldeak, eta programaziorako lehen proposamena egingo du.\nDeialdiaren oinarriak Gasteizko udalaren web-orrian (Auzo Eszena) kontsultatu ahalko dira, azaroaren 20tik aurrera.\nProposamenak aurkezteko epea azaroaren 20tik abenduaren 9ra bitartekoa da, biak barne, eta agiriak herritarrei laguntzeko edozein bulegotan aurkeztu edo auzoeszena@vitoria-gasteiz.org helbidera bidal daitezke.\nDeialdiari buruzko argibiderik nahi izanez gero, esteka helbide honetan eska daiteke: auzoeszena@vitoria-gasteiz.org.\nKategoriak: Prentsa oharrak — Etiketak: Ingurumen eta Espazio Publikoko zinegotzi Iñaki Prusilla — Komunikazio Zerbitzua / Servicio de Comunicación — 10:22\nERAKUNDE-ADIERAZPENA, AZTEGIETAN GERTATUTAKO INDARKERIA ETA MEHATXUEN KONTRA\nKategoriak: Erakunde Adierazpenak, Prentsa oharrak — Etiketak: Erakunde adierazpena — Komunikazio Zerbitzua / Servicio de Comunicación — 09:11\nJoan den ostiralean, azaroak 16, Gasteizko Udaleko ordezkaritza bat Aztegietara joan zen, Manzanares Cortés familiarekin batera Alokabide-Euskal Etxebizitza Zerbitzuak haiei esleitu dien etxebizitza bisitatzera.\nAuzora iristean, nabaria zen familia horren kontrako ezinikusia, etxebizitza kokatuta dagoen kalean —herriko sarreran— pankarta handietan agertzen ziren mezuak kontuan hartuta.\nBisita aurreikusi bezala egin zen, eta iraun zuen bitartean, pertsona talde handi bat bildu zen atariaren aurrean. Bisitariak etxetik irten zirenean, auzokide batek bere burua gasolinaz busti zuen, eta alkateordearengana abiatu zen, hari oldartu eta bere buruari su emateko asmoz. Zorionez, bertan prebentzio lanetan zegoen Udaltzaingoaren patruila batek ezbeharra eragotzi zuen.\nUdal ordezkarien taldea eta familiako kideak herritik joatekoak zirenean, beste auzoko batek era guztietako gaitzespenak, mehatxuak eta irain homofoboak bota zituen alkateordearen kontra, jarrera probokatzaileaz eta larderiaz.\nZorionez, inork ez zuen kalte fisikorik hartu gertakari deitoragarri horretan. Hala ere, aipatu beharra dago zortzi urteko neska batek gertakari osoa ikusi zuela.\nHori guztia dela eta, Gasteizko Udalak erakunde-adierazpen hau egiten du:\nAlkateordea buru zuen udal ordezkaritzari sostengua eta elkartasuna adieraztea.\nErabateko gaitzespena eta arbuioa adieraztea ostiralean Aztegietan bizi izandako gertaeren aurrean, ez baitugu indarkeria zuzenean edo zeharka erabiltzea onartzen ezein helburu lortzeko.\nBiziki gaitzestea izaera xenofoboa edo homofoboa duen portaera baztertzaile oro.\nDelitua izan daitekeen indarkeriazko portaera ororen kontra egingo da, eta behar den tratamendua emango zaio.\nGasteizko Udalak bizikidetza baketsuarekiko konpromisoa azpimarratzen du, bakearen kulturan eta aniztasunak gure gizarteari ekarpen positiboa egiten diolako ustean oinarritua. Horretarako, behar diren baliabideak jartzen ditu abian aniztasunaren kudeaketa positiboa egiteko, giza eskubideak, aukera-berdintasuna eta udalerriko herritar guztientzako tratu-berdintasuna oinarritzat hartuz.\nBi gazte atxilotuta, Ozeano Atlantikoaren kalean ibilgailuetan lapurreta egitea eta kalteak eragitea leporatuta\nKategoriak: Udaltzaingoaren eta suhiltzaileen jakinarazpenak — Etiketak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 07:24\nOstiralean, udaltzainek 16 eta 21 urteko bi gazte bat atxilotu zituzten, Ozeano Atlantikoaren kalean aparkatutako bi ibilgailutan indarra erabiliz lapurreta egitea eta kalteak eragitea leporatuta.\n092ra egindako dei batek ohartarazi zuenez, inguruan zebiltzan bi gizonezkok kalteak eragin zizkieten autokarabana bati eta beste ibilgailu bati. Patruilak iristean, polizia bertaratzea eskatu zutenek atxikita zuten gizabanakoetako bat, eta, handik gutxira, ihes egiten saiatu zen bestea aurkitu zuten.\nBiek hautsi zuten autokarabanako leiho bat harri batekin, eta kalteak eragin zituzten ate batean; hala ere, lekukoen erantzuna azkarra izan zenez, ezin izan zuten barrualdean lapurtu. Era berean, hurbil aparkatuta zegoen ibilgailu batean ere kalteak eragin zituzten.\nAtxilotu egin zituzten, eta, izapideak Guardiako Epaitegira bideratu ondoren, aske geratu ziren.\nZazpi pertsona (lau emakume eta hiru gizon) zauritu dira asteburuan hiriko kaleetan jazotako trafiko-istripuetan.\nSalbaterrabide kalean, auto batek beste auto bat jo zuen ostiralean, eta kolpea jaso zuen autoko 69 urteko gidaria zauritu zen. Gertakarien tokian artatu zuten, baina uko egin zion ospitalera joateari.\nHalaber, 18 urteko bizikletari bat zauritu zen ostiralean, San Martingo parkeko malda batean erori baitzen, skate-eremuan. Larrialdietako zerbitzuek artatu zuten, eta Santiago ospitalera eraman zuten gero.\nEgun hartan bertan, beste istripu bat gertatu zen auto baten eta ziklomotor baten artean, Heraclio Fournier kalearen eta Txalaparta kalearen arteko bidegurutzean. Istripuan, 24 urteko motor-gidaria zauritu zen, urradurak egin baitzituen, eta osasun-zerbitzuek eman zioten arreta.\nGaueko 23:00ak baino minutu batzuk lehenago, 26 urteko bizikletari bat zauritu zen, Etxanobetarren zidorreko banku baten aurka kolpatu eta lurrera erori zelako. Arreta eman zioten, eta anbulantziaz eraman zuten Txagorritxu ospitalera.\nLarunbatean, auto batek beste auto bat jo zuen Zabalganako hiribideko zebra-bide baten aurrean. Talkaren ondorioz, kolpea jaso zuen autoko gidaria eta bidaiaria zauritu ziren, 41 eta 9 urtekoak horiek, eta Txagorritxu ospitalera eraman zituzten.\nAtestatu-talde bat atzo Mariturri Bulebarrean jazotako istripu baten inguruabarrak ikertzen ari da. Istripua auto batek eduki zuen, eta, bertan, gidaria eta 25 urteko bidaiaria zihoazen. Azken hori zauritu zen, eta anbulantziaz eraman zuten Santiago ospitalera.\nUdaltzaingoak beste 35 trafiko-istriputan hartu du esku asteburuan; haietan, ez da zauriturik egon, eta ez da inor ikertu bide-segurtasunaren kontrako delituengatik. Prebentziozko sei alkoholemia-kontrol egin ditu, eta, horietan, 100 bat gidariri egin zaizkie alkoholemia-probak: lauk eman dute emaitza positiboa, eta administrazio-bideak salatu dituzte.\nAsteburuan, 33 salaketa izapidetu dituzte, eta 7 kasutan aritu dira polizia judizial gisa.\nAtzo, suhiltzaileek esku hartu zuten hiru etxebizitzatan piztutako suak itzaltzeko: Foru kaleko eta Salburua Bulebarraren kaleko bi etxetako logeletan piztu ziren bi sute, eta Hortaleza kaleko bizileku bateko sukaldean piztu zen hirugarrena. Ez zen zauriturik egon.


Berangoko Udala - Zigarro-mutxikinen toxikotasunari buruz kontzientziatzeko kanpaina\nZigarro-mutxikinen toxikotasunari buruz kontzientziatzeko kanpaina\nUribe Kostako Mankomunitateko Kontsumoko eta Iraunkortasuneko Sailek hiritarrak kontzientziatzeko eta sentsibilizatzeko kanpaina bultzatu dute. Helburua hondartzak eta natura-guneak garbi mantentzea da eta hau lortzeko hautsontziak banatuko dira zigarro-mutxikinak lurzorura botatzea saihesteko. Berangon Udaletxean eta Kultur Etxean hartu ahal dira izakinak agortu arte. Planteatutako aholkuen artean zigarro- mutxikinak komunetik ez botatzea, lorzorura eta mendiak edo hondartzak bezalako natur- guneetara ez botatzea daude. Zigarroak itzaltzea eta ondoren paperontzira botatzea aholkatzen da, lurrera botatzearen ondorioak noraino hel daitezkeen pertsona gehienok ez dakizkigulako.\nZigarro-mutxikin bakar batek 8 litro ur kutsatzen ditu eta, gaizki itzalita, arrisku itzela du suteak eragin ditzakeelako, bai basoetan bai zelaietan, eta hiriko bideetan ere. Zigarroen iragazkiak ez dira biodegradagarriak eta hamarkadak behar dira ingurunean degradatzeko. Iragazki horiek milaka osagai dituzte, Ingurugiroa produktu kimiko toxiko disolbagarriekin kutsatzen dutenak.\nZigarro- mutxikinak munduan zaborra sortzearen kausarik handiena direla gogoratzen dute. Kalera botatzerakoan, euriak ur iturri bateraino arrasta ditzake ekosistema kaltetuz eta uraren kalitatea galduz.\nBestalde, animalia batzuek zigarro- mutxikinak elikagaiekin nahasten dituzte, txorien, itsasoko animalien eta dortoken urdailetan aurkituak izan dira eta. Irensterakoan digestio-sistema blokeatu eta heriotza eragin diezaiekete. Umeek ere ahora eramaten dituzte. Irensteak goragaleak, okadak, lozorroa edo konbultsioak sortzen dizkie.


‘WENDY' JERTSE ESTANPATUA, MIDI MAHUKEKIN - Zergatik\nHasiera > AUKERA BEREZIAK>JERSEY SWEATERS>‘WENDY' JERTSE ESTANPATUA, MIDI MAHUKEKIN\n‘WENDY' JERTSE ESTANPATUA, MIDI MAHUKEKIN\nUda honetan, aukera ezazu boho estiloa, eta eskura ezazu naturan inspiratutako jertse hau. Jantz ezazu zure janzkirik gustukoenekin.\n- Xehetasun estanpatua\n- Testura leuna\n- Bi kolore aukeran: zuria eta urdina\nComposicion 1 50%Vis+50%Metalic\nAINDU’ TESTURA LEUNEKO JERTSE ESTANPATUA\nNabarmendu zaitez zure egunerokotasunean, bakarrik edo zure janzkirik gustukoenekin eramateko jertse honekin. Joka ezazu geruzekin, eta gehitu estiloa. - Jertse estanpatua - Lepo biribila - Testura leuna - Ehundura elastikoa - Molde estua - Bi kolore aukeran: berdea eta baso-koloreko berdea\nLINKO’, LEPO LUZEDUN JERTSEA\nJanzki benetan beroa; lepo luzedun eta mahukak goraka bihurrituta dituen jertse honekin, ez duzu besterik jantzi nahi izango. - Lepo luzedun jertsea - Mahuka luzeak - Kanale ehundura - Xehetasuna; eskuturrak goraka bihurrituta - Molde erregularra - Kolorea: beltza\n‘TEMEX’, ESTANPATU ETNIKODUN JERTSEA\nAurtengo udan, egin ezazu boho estiloaren aldeko apustua, estanpatu etnikodun jertse honekin. Jantz ezazu zure janzki gustukoenekin, zure look freskoenak lortzeko. • Puntu fineko jertsea • Estanpatu etnikoa • Lepo biribila • Mahuka luzeak • Xehetasunak, kolore-kontrastez • Estanpatua


Andoni Azkarate, erretiratuen elkarteko presidente berria: Eguneko zentroa lortzea da gure erronka nagusia - Antzuola - Goiena.eus\nAintzane Irizar 2005-04-21 13:14\nApirilaren 2an egin zuen batzar orokorra erretiratuen elkarteak. Hantxe, besteak beste, batzorde berria aukeratu zuten eta gerora presidente berria ere aukeratu dute, Andoni Azkarate, hain zuzen ere.\nNoiztik diharduzu erretiratuen elkarteko batzordean?\nBi urte egin ditut batzordean; Asensio Azkarate izan da lehendakaria denbora horretan, eta ni, berriz, lehendakari ordea.\nOrain, baina, presidente izendatu zaituzte eta ardura handiagoa hartu duzu.\nBai, noski; baina, lanerako gogoz gaude eta obligazioa ere badaukagu horretarako. Izan ere, lan hori norbaitek egin behar du eta oraingoan niri egokitu zait. Salvador Olabarria da idazkaria eta hark asko lagunduko dit. Elkarte dinamikoa da zuena; adibidez, irteera mordoa antolatzen duzue.\nHala da, bai; baina, erretiratuen elkartea ez da bakarrik irteerak, bazkariak edo hitzaldiak antolatzen dituen elkarte bat, hori baino askoz gehiago da. Alor askotan dihardugu lanean.\nZertan diharduzue, bada?\nAdibidez, erretiratu talde handi bat dago Bergarako Mizpirualde egoitzara joaten dena hango jendeari bisita egitera.\nBestalde, ibarreko elkarte guztiok elkartu gara garraio publikoaren arazoa dela eta. Jende nagusiak eta gaixoek, batez ere, arazo handia dugu. Debagoienean, oso eskasa da garraio publikoaren egoera eta lanean dihardugu ia denon artean zerbait lortzen dugun. Gainera, Gipuzkoa osoan, erretiratuek deskontuak dituzte garraioetan, debagoiendarrok izan ezik.\nZe beste erronka duzue?\nEguneko zentroa jartzea da gure erronka nagusienetakoa. Herri asko daude Antzuola baino txikiagoak, eguneko zentroa dutenak. Proiektua badauka Udalak, baina badirudi kontu hori luzerako doala. Diputazioa eguneko zentroetarako laguntasunak ematen dabil eta hori orain aprobetxatu behar dugula uste dugu. Horrez gain, zaintzapeko etxebizitzak ere bultzatu nahi ditugu. Erretiratuon lokal hobea ere lortu nahi dugu, noski, baina eguneko zentroari eta etxebizitzei ematen diegu lehentasuna.


Lerro gutxitan - Irutxuloko Hitza : Irutxuloko Hitza\nNire curriculuma lerro gutxitan idazten dela esaten dit beti lankide ohi batek, eta ez du arrazoi faltarik. Kontua ez da esperientzia falta dudala, gutxi mugitu naizela baizik. Kazetaritza ikasketak bukatu eta Berria egunkarian izan nuen lanbidearekin lehen harremana urtebetez. 2008ko ekainean bukatu nuen Andoainen, eta uztailean hasi nintzen Irutxuloko Hitzan, 23 urte nituela. Ez dizuet esango erraza denik tokiko komunikabide batean lan egitea, Donostiari buruz egunero euskaraz informatzea, bitarteko gutxirekin ahalik eta onena egiten saiatzea… aizu, baina egin dugu, egiten dugu, eta geroz eta hobeto gainera.\nHamar urte eta erdian ez dakit zenbat izango ziren elkarrizketatu ditudan herritarrak, kubritu ditudan ekitaldiak, kontsultatu ditudan artxiboak, eta idatzi ditudan lerroak, baina asko izan dira. Batzuetan oso gustura geratu naiz egindakoarekin, ez hainbeste beste batzuetan, eta hanka sartu dudala ere badakit. Zenbat San Sebastian egun, Aste Nagusi, hauteskunde kanpaina, San Tomas… zenbat tentsio une, barre algara, negar malko, abesti, bazkalosteko tertulia, haserre eta zoriontasun. Asko ikasi dudala ez dut zalantzarik, bidean topatutako guztiek eman didate zerbait, eta harro asko esan dezaket kazetari egin naizela denbora tarte horretan.\nIzenak maiz aldatu dizkigute guztiei ere, baina betirako gordeko dut «Señor Estotxo» deitu zidaten egun hura… eta nola ahaztu maletadun gizonaren bisita! Enpresa erostera zetorrela pentsatu genuen bere janzkerarengatik, baina promozioko bi aterki baino ez zituen eraman!\nOdon Elorza alkate zela iritsi nintzen, Juan Karlos Izagirre ezagutu nuen, eta Eneko Goiarekin agur esango dut. Eskerrik asko handi bat nire ondoan izan ditudan kazetari mundial eta gainerako lankide eta proiektuaren partaideei; eta besarkada estu bana lagundu didazuen guzti-guztiei, eta ezagutzen ez ditudan harpidedun eta irakurle horiei.\nIstorio honetan idatzi ditudan lerro zuzenak okerrak baino gehiago izan direlakoan, lasai noa.


Análisis elecciones | Imanol Lasa Zeberioren bloga\nImanol está claro que te perfilas como el alcalde del futuro. Ahora toca trabajar más que nunca. Animo.\n15 junio, 2009 a las 17:40\nIkaragarria benetan, ezker abertzalea bigarren indarra izatea azken hauteskundeetan. Zer pentsatua ematen du ezta? herrian hainbeste atxikimendu izan eta ezin udaletxeko pleno batean euren iritzia ere eman, zuek bezela, herriko jendea izanik. Zure iritzia jakin nahiko nuke etorkizuneko alkate izatekotan baldin bazara. Animorik ez.\n16 junio, 2009 a las 9:14\nEzker abertzalea pilota bere teilatuan dagoela konturatzen ez den bitartean, jai…\n16 junio, 2009 a las 10:08\nEz dakit alkatetzarako hautagaia izango naizen ala ez, hori EAJ-PNVko batzarrak erabakitzen duelako. Oraindik bi urte falta dira eta lan asko dago egiteko. Bestalde, naiz eta hautagai izan herriko babesa ( botoak ) eta gehiengoa lortu beharra dago udalbatzarrean eta hori ere ikusi beharra dago. Ez ahaztu zer gertatu zaion Ibarretxe jaunari Gasteizko Legebiltzarrean. Zarautzen ere gauza arraroak gertatu izan dira. EB-Aralar taldeak nahiago izan zuen Patxi Elola alkate izatea abertzale bat izatea baino. Hau, gure herrian gertatu da. Bukatzeko, Amalda gurekin lanean egon behar zuen, guk beti adierazi izan dugu desio hau eta legez kanpo uztearen kontra agertu gara behin eta berriro. Egoera politiko berri honetan ikusi egin beharko PSOEek eta ezker abertzaleak zer negoziatzen duten. Otegi eta Egiguren elkarrizketan ari omen dira, ezta?\n16 junio, 2009 a las 13:50\nBeno, Amaldarekin lanean aritu nahi izatearena…ejem… ez dakit ba gezur txiki edo haundi bat esatea den, batez ere ikusirik beraiek hitza hartzen duten bakoitzean altxatu eta joan egiten zaretenean. Benetan beraiekin lan egiteko gogoa izango bazenute, benetan beraien iritzia kontutan hartu nahi izango bazenute, entzun egingo zeniekete eta ez aprobetxatu beraien egoera orain arte bezela nahi duzuena egiteko oztoporik gabeko bidean. Eta Egiguren eta Otegi hitz egiten ari direla? ba ederki, hitz egin dezatela, hitz egin gabe ezin baita ezer haundirik lortu. Eta zuek? hitz egiten al duzue? niri, herritar naizen aldetik oooosoooo arraroa iruditzen zait pleno bat ikusi eta ezer eztabaidatzen ez dela ikustea ideologikoki hain ezberdinak diren taldeen artean. Gauza guztietan ados? iruditzen zait oso ondo banatuta duzuela zuen pastela zuen artean. Eta bat gutxiago baldin badago banatzeko… ba are hobeto, ezta?\nBeno eta aurreko anonimoari erantzunez, pilota ezker abertzalearen gainean? gogoratu, zoritxarrez (eta zuek ere honela pentsatzen omen duzue…) ezin duela pilotara jolastu ere egin.(kondenatzea hainbeste gustatzen bazaizue, zergatik ez duzue hori kondenatzen plenoetan Amaldak hitza hartu nahi eta etzaionean uzten?)Baina jolasten saiatzen da, ta eskerrak! dituen aukera urrietan. Kondenatu eta ez kondenatu… en fin, ze erreza den eskusa hori hartu eta horrekin aritzea. Emakume bat erailtzen dutenean ere kondenatzen duzue haundi haundi baina zertarako balio digu horrek gero ezer egiten ez bada? hori baino sakonagoa da gure herri honen gatazka, hori baino haratago doa. Baina pilotaren asunto hori garbiago azaldu dezake hemen bidatzen dudan lotura honek. Esango didazue zer iruditzen zaizuen…\n16 junio, 2009 a las 15:32\nIrakurri dut elkarrizketa, eta egiten ditu zenbait hausnarketa interesgarri, baina funtsean egiten du huts. Ematen du ETA gaitzesteak estatuaren eta bere metodoen jarraitzaile itsu bihurtzen zaituela, eta ez da horrela. Badago ETA gaitzestea, badago GAL eta torturak gaitzestea, badago frankismoa gaitzestea, eta badago indarkeria mota guztiak gaitzestea. Badaude hori egiten duten alderdiak eta bagaude hori egiten dugun herritarrak. Asko, gainera.\nZuei, ordea, indarkeria mota bat ahazten zaizue. Azken 30 urteetan herri honetan alde askorekin min gehien egin duen indarkeria, portzierto. Ez da hori nire buruarentzat nahi dudan 'disidentzia' mota, Frabettiri helduta.\nBenetan diotsut. Ikaragarri gustatuko litzaidake ezker abertzaleak 'the organization'-ekiko lotura, zentzu guztietan, apurtzea. Kasurik txarrenean, alderdi españolisten hipokresia eta gure herriaren borondatearekiko errespetu eza utziko luke agerian.\nBukatzeko: ezker abertzaleak normaltasun osoz parte ahal izan du erakunde publikoetan orain gutxi arte, ETAk bereak eta bi egiten zituen bitartean, portzierto. Alderdien legea bidegabea izan daitekeela? Ziurrenik bai. Baina itxuraz, gizarteak ez dauka zuek defenditzeko gogo handirik. Zerbaitegatik izango da.\n16 junio, 2009 a las 17:02\nGure taldea ixil ixilik entzuten ditu Amaldakoak esaten duten guztia. Ez da egia ospa egiten dugula. Egia da Amalda eta EAJ-PNVko taldeak ez dugula batere hitz egiten eta azken urte hauetan komunikazio falta izugarria egon dela. Ea egoera politiko berri honek dauden blokeak puskatzen laguntzen digun.


Hots Abesbatza, Oñatiko Ganbara Abesbatzaren oinarritik sortutako emakume abesbatza da. Aitor Biain Bidarteren zuzendaritzapean sortu zen 2016ko irailean, eta Oñatiko eta inguruko herrietako eta probintzietako emakumeen partaidetzarekin, gaur egun 40 kide inguruz osatutako ahots talde finkoa da. Ibilbide oparoa egin du gaur egun arte, Musika Ziklo, kontzertu eta topaketa ezberdinetan parte hartuz: EiTBren Oholtzan saioaren grabaketan eta emisioan, Euskal Emakume konposatzaileen kontzertuetan, Sestaoko Maria Luisa Ozaita IV. emakume abesbatzen topaketan, eta nabarmentzekoa, 2019ko irailean eskainitako ikus-entzunezko Oroimenean produkzioa, abesbatza, piano, hari laukote, narratzaile eta dantzariarentzat sortutako egitasmoa. Alzheimer gaitzak jota gaixo dagoen pertsona baten bizipen eta gogoetak mami hartuta, taularatutako saioa. Proiektu hau borobiltzeko, disko baten grabaketarekin gorpuztu du Hots Abesbatzak lehen ia 4 urteetako ibilbide emankorra. Hots Abesbatzak, a cappella eta pianoz lagundutako musika lantzen du, garai klasikotik musika garaikidera, euskal foklorea eta beste herrialdeetako musika interpretatuz. Ganbera-orkestrarekin interpretatzen ikustea ere ohikoa da, proiektu handiagoetan edo landutako lanek horrela eskatuz gero. Pianoan lagun Amaia Zipitria du gaur egun. Hainbat obra ere estreinatu du, hala nola Eva ugalde, Josu Elberdin, Junkal Guerrero, etabarrenak.\n2018ko urtarrilaren 5a\n2019ko urtarrilaren 4a


Kutxi Romero - Kulturklik\nAltsasu/Alsasua 2021(e)ko Martxoak 19\nKutxi Romero (Mareako abeslaria), berak esan ohi duen bezala, lanbidez bandoleroa, izaera handiko artista, konposizio-kezkagatik beti nabarmendu dena, bai musikaren alorrean (Marea, Kutxi Romero), bai literaturan, dagoeneko 4 liburu argitaratu baititu.\nEspainiako musikaren bira arrakastatsuenetako baten ondoren, 2019an Marearekin Espainian ikus-entzuleen errekorrak hautsi ditu, gertuko kontzertuetara itzuli da. Antzokietan zehar kontzertu akustikoen bira txiki bat egingo du, eta gitarren bi leialekin, Peterekin eta Juanitorekin, joango da.\nZer esan kontzertu akustikoaz,... bere bakarrizketa-kontzertuetan 40.000 lagunek baino gehiagok gozatu dutela jakinda . Bere diskoetako abestiak abestuko dizkigu, bakarka, eta musikaren handiren baten bertsio batekin gozatuko digu.\nKutxi Romero Juanito Lorente eta El Peteren gitarrekin.


Herne Neska Taldea: iraila eta inkestaren erantzunak\nLo decimos LasHerne en 8:21\njo ze inbidia...\nnik zelula autonomoakin konformatu ber det ta komandoakin amets egin...\nbaina egunen baten... egunen baten jaioko da gender gu(a/e)rrilla jejeje\nba animo asko astera doan ikasturte berrirako!\n(zeozertan laguntzerik badet esan k super pozik lagundukoizuet)\nmuxuak maitasunaren barrikadatik jeje\nDirudienenz, jendeak Herne bizi mantentzeko gogoak ditu eta gianera haibnbat gai jorratuz.\nGero Hernek bere askatasuna du nahi duen gaia lantzeko dena den ondo dago jakiteak zer nahi duen jendeak...\nBa beno lanean hasi beharko gara/zarete!!!!\nBadkizute Medeakekoek beti ere gertu gaudela!!!!\nMuxxu haundi bat y que se os echa de menos!!!!!\nOndo iruditzen zait lesbianismoa, berdintasuna,feminismoa eta transexualitatea bezalako gaiak lantzea.\nBaina huts garrantzitsuago bat nabari dut, gizarteak ezkutatu edo estali dizkigun kaleetan;\nnon neska gazte askok mutilik ez badute, zoriontsu izan ez daitezkeela sentitzen duten, non\ngizarteak ahultzen dizkigun balore propio eta intimoetan antsietate guztia komunetik behera botatzen duten, non emea den norberak gizartean norabidea galtzen duenean hezurrezko jantzietan pairatzen duen, janaririk jan gabe, besteon begientzako gustoko izateko gaxotasun kromatiko hori.\nEz naiz Herne taldeko partaidea, ez dakit irekia ala itxia den gune hau,\nbaina agian arazo hauek zuek landu eta beranduago ikastoletan jorratzen hasiko bazinate, sexualitatearekin egiten duten bezalaxe, lagungarri izan liteke neskak hausnarketa bat egiteko euren muga eta ahalen araberako lur eremu horretan. Pixkanaka pentsa moldeak eraldatuz joateko eta ohartzeko, ez dugula inor ondoan behar zerbait izateko, zoriontasuna topatzeko, bakoitza bere buruaren jabe izateko eta iritzi bat izateko.\nEz dakit, Hernaniko kaleetan geroz eta nerabe argalagoak ikusten ditut, azalekoa den arazo berberarekin.\nPixkanaka habian jartzen joan daitekeen proposamen bat da soilik. ;)\nBada ordua bloga eguneratzeko eeee? ;D


OLAZAR – XURIAIN – SAIO – ABARTAN – IRURUTA – Pagoeta M.E.\nOLAZAR – XURIAIN – SAIO – ABARTAN – IRURUTA\nEguneko mendi ibilaldi hau egiteko Nafarroako Baztan Bailarara joango gara. Hein handi batean bailara honetako mendi ibilaldi klasiko bat osatuko dugu, zeren eta klasiko hori Belate Mendatean hasi ohi da, baina oraingoan Iruritatik Eugira doan NA,174 errepideko 17,8 km inguruan, hau da; Artesiaga mendatetik Eugi aldera piska bat behera eginez, Olazar, (810 m) errekaren ondotik hasiko gara\nErreka gurutzatu eta hego-mendebalderako norabidean hasieratik bertatik pago artean gorako bideari ekingo diogu, batzuetan bide garbitik eta besteetan zuhaitz artean doan zidorretik jarraituz Xoraluz (1173 m) lepora igoko gara. Lepo hau atzean utzi eta aurrera eginez (1285 m) basoa atzean utziko dugu\nBehin basoa atzean utzita, laster batean Xuriain (1411 m) gailurrera iritsiko gara. Mendi gailur honen iparraldeko egitura edo osaketa berezia da.\nHemendik behera eginez, Xagardegi (1364 m) lepora jaitsiko gara. Aurrera egiteko, iparralderako norabidea hartu eta aurrera gainez-gain beti ere beherantz jarraituz eguneko txangoko gailurrik altuena izango den Saioa (1418 m) azpiko lepora (1144 m) iritsiko gara. Lepo honetatik gailurrera iristeko, malda piko samarra igo behar dugu. Eguraldia lagun, gain honetatik paisaia bikainaz gozatzeko parada izango dugu.\nNorabide bertsuan gainez gain jarraituz eta beherantz eginez Elorregi (1004m) jaitsiko gara. Norabide berdinari eutsiz gorako bidean jarriko gara, Abartan (1095 m) gailurrera iristeko.\nAurrera jarraitzeko, ipar-ekialderako norabidea hartuaz eta, bidezidor garbirik gabean malda behera eginez , Elorregiko Lepora (901m) jaitsiko gara\nHemendik, iparralderako norabidean, batzuetan bide zabaletik eta, besteetan zidorretatik behera eginez, Irurita (214 m) herrian amaituko dugu eguneko txangoa\nAukera bikaina du mendizaleak, klasikoak diren Saioa eta Abartan gailurretatik barrena ibiliaz mendi ibilaldi eder bat osatzeko\nDistantzia: 17,5 km inguru\nIgoera metatua: 950 m inguru\nJaitsiera metatua: 1550 m inguru\nZailtasuna: Duen desnibela\nDenbora: 6 bat ordu inguru\nIrteera: Goizeko 7:30ean Agoues-eneko Biribil-gunetik\nAdmin 2019-09-03 2019-09-03\nDURRUMA – MIRUTEGI – BAIO – DURRUMA →


Asteroko kronikie: 2020/11\nKobeta III, pertsonalidade haundiko sarreria (burdinsaretik hasitta).\n201128: Javi, Oier.\nADES-ekuekin koinzididu ezinda nabillela, “valor seguro” batera jo dot: Burumendi. Bai ondo asmau be! Izan be, euren eten bako aktibidadian (ezagun da speleo talde estandarran eboluziñuan 4.1 fasian bete-betian dabizela!) hónek lagunok gaur Kobetara joatekuak ziran, aspaldixan ezagutu nahi neban zulua. Bueno, hori taldietako batek! Txalapartan juntau garan jentian artian, hiru talde egin diralako: Soto-eta, alde batetik zulo batzuk begiratzera; Iñaki-eta, beste zona baten prospektatzera; eta hirugarrena (Unai, Josu eta Iki) Kobetako biharretara, plan topografiko eta exploratorixua. Azken honetara bildu naiz ni, bio laginketan jarduteko asmoz.\nEz dakitt kueba baten sartzeko nekan gogo ikaragarrixangaittik izan dan (juan dan 15 urtian, ez dakitt hainbeste denporan egon naizen buzua jantzi barik, eta gehixago pedala zintturoi modura baiño ez erabillitta!) baiña gaurko jardunaldixa gozamen hutsa izan da: zulo erosua, ederra eta potzu bertikal ikusgarriz beteta. Normalian ez detsat kaso haundirik egitten komentarixo laudagarrixei (“pocas cosas hay más aburridas que oir a varios compañeros relatar su particular odisea en una cavidad desconocida para el oyente”), baiña egixa esanda, behin Gigantes arroilako dimentsiñuak ikusitta, komentarixuok guztiz ulergarrixak dira. Eta han instalau dan pasamanua be, zirraragarrixa, eta merezi daben esperientzixia.\nBehin barruan, ez dot gauza haundirik egin egixa esan: hiru ordu bakarrik nittuan (bestiak egun osorako planakin zoiazen), eta lehelengo Unaiek “tour” txiki bat egin desta, erreka nagusiraiñok doian tartia behintzat ikusi neixan. Deigarrixak egin jataz, oso, galerixian forma aldaketak: batetik, arroila kolosal horretan behera garai baten etorri zan uran bolumena kalkulatzen (eta afluente bat baiño ez da!), eta bestetik, ur horren progresiñuan araberako formak: abixara txikikuak (meandro bigurrixak, harri bola moltzo haundixak…) eta abixara haundikuak (horma garbixak…), txandaka modu kapritxoso xamarrian. Geomorfologoren batek ondorixo interesgarrixak etarako leukez, beinke!\nTourretik bueltan, Josuk eta Ikik topo amaittu dabe; eurei agur esan (beste sektore batera juan bihar ziran-eta, explo bat egittera) eta Unaien txandia etorri da: poligonalan gaiñian marrazkixa osatzen geratu da eta ni hari laguntzen-edo ibilli naiz, mamarru-bilketan niharduala. 13:00ak jota, baiña, hari be agurra emoteko momentua etorri jata. Kanporutz egin dot beraz, poliki-poliki eta segurtasunakin zorrotz; eta lehen sorpresan harrapautako edertasuna, gero bakardadian gozatzeko aukeria izan dot: polikixago, eta argi indartsuagua erabillitta. Etxata ahaztuko, ez!\nBarruko haundittasunan itzalian geratzen bada be, esan beharra dago kuebian sarreria bera be ederra begittandu jatala (gaur Kobeta III-tik sartu gara; behiñ hau topauta, sarrera historikua, Kobeta I, abandonatzeko bidian dago bertako arriskuangaittik, harri erorketak). Hasi burdin sare “berezittik” (laster ei diraz beste bat ipintzeko), eta grapekin atondutako arrakala desfondaturaiño, pertsonalidade berezixa dakan sarreria da hau, bai horixe.\nNeure gaixari helduta. Bidian saguzar bakarti bi ikusi doguz, lozorruan; Rhinolophus ferrumequinum itxuraz. Jasotako bio lagiñak, barriz: Quaestus? 1, Lithobius 2, txitxara luze gorri bat, 7-8 Zospeum (vasconicum? Oskol nahikua biguna zeken, espero dot bateren bat OSORIK allegatzia Carlosengana!), krustazeo gorri 1 (beste zuri pare bat ikusi dittudaz, baiña iges egin deste), meta 1.\nJosu, Iki eta Unai Kobeta III-ko sarreran.\nArratsaldian, barriz, Javirekin batera SEDECK elkartiaren batzar orokorrian parte hartu ahal izan dot; Covid-19 pandemixia dala eta bideokonferentziaz egin dalako (normalian ezin izaten dot Jardunaldixetara bidaiatu). Interesgarrixa izan da, batez be pare bat lagun ikusi ahal izatia, eta izenez baiño ezagutzen ez nittuan beste batzueri arpegixa ipintzia. Batzuk proposau dogu, aurrerantzian gauzak normaltasunera bueltatzen badira be, bideokonferentziaz parte hartzeko aukeria mantendu ahal izatia!\nSEDECK-en Batzar Orokorreko une bat.\negilea: ADES / ordua 10:22:00 No hay comentarios:\nEtiketak: bioespeleologia, burumendi, kobeta, olatz, SEDECK\negilea: ADES / ordua 23:09:00 No hay comentarios:


Diseinu grafikoan espezializazioa | Sormenak linean\nDiseinu grafikoan espezializazioa\nDiseinatzaile grafikoa bazara, jakingo duzu hainbat arlo daudela eta horietako bakoitzak metodologia, prestaketa eta trebetasun zehatzak behar dituela. Edozein lan motarekin gertatzen den moduan, espezializazioa funtsezko elementua da Profesionalen munduan, zenbat eta espezializatuagoak izan, orduan eta askoz ere maila altuagoan sakonduko dugu eta hori logikoki islatuko da emaitzetan. Hori dela eta, oso gomendagarria da eremu horietako bat aukeratzea eta horretarako bide bati ekitea. hobekuntza gure maila maximora eraginkorra izateko helburuarekin.\nDiseinu grafikoaren adarrei edo espezialitateei buruzko sailkapen desberdinak daude. Bat emango dut, baina, iturriaren arabera, alda daiteke, modu nabarmenean ez bada ere.\nIragarkien diseinu grafikoa: Bere funtzio nagusia produktu bat modu erakargarrian aurkeztea da, kontsumitzaile askok onar dezaten. Lana kartelak, liburuxkak, liburuxkak ... sortzera bideratuta dago.\nArgitalpenaren diseinua: Adar hau bereziki aldizkariak, liburuak edo egunkariak bezalako argitalpenen diseinuari eta konposizioari eskaintzen zaio.\nNortasun korporatiboaren diseinua: Arlo honetan, diseinu grafikoak enpresari dagozkion elementu guztien arteko batasunaren kontzeptuaren irudikapen fisikoa lantzen du (logotipoa funtsezko elementua da) estilo bat ezartzeko eta marka materializatzeko helburuarekin.\nWeb diseinua: Bere jarduera webguneen plangintza, diseinua eta ezarpenean datza. Nabigagarritasuna, interaktibitatea eta erabilgarritasuna funtsezko elementuak dira eta, beraz, espezialitate hori ezinbestean estuki lotuta egongo da programazioaren arloarekin.\nOntzien diseinua: Diseinu grafikoaren eta diseinu industrialaren arteko aldameneko espezialitatea da. Bere izenak adierazten duen moduan, bere lana ontzien sorreran oinarritzen da alderdi grafikoak eta egiturazkoak kontuan hartuta.\nDiseinu tipografikoa: Hitzezko mezuen bertsio grafikoa optimizatu nahi da zenbakien, hizkien ... alderdi formalak, egiturazkoak eta noski estetikoak kontuan hartuta.\nMultimedia diseinua: Testua, letra tipoak, bideoak, soinua, animazioa ... biltzen dituzten adar desberdinak.\nBa al dakizu zein adar aukeratuko duzun? Ba al duzu interesik duen beste sailkapenik edo daturik? Hala bada, partekatu gurekin.\nArtikuluaren bide osoa: Sormena linean » General » Diseinu grafikoa » Diseinu grafikoan espezializazioa


Markaren maketa | Sareko Sormenak\nEncarni Arcoya | | Eguneratua 31/03/2022 23:51 | Baliabideak\nDakizuenez, maketa bat digitala errealitatearekin nahasten duen collage bat da. Zure helburua irudi errealista bat sortzea da bertan diseinu bat ikusi ahal izango duzu inprimatuta egongo balitz bezala eta argazkia atera izan bazenu bezala. Horregatik, lanak bezeroei aurkezteko modu bat da eta haiek onarpen handiagoa izan dezaten. Interneten mota asko aurki ditzakezu baina markaren maketan zentratuko gara.\nBadakizunez, branding bat markaren kudeaketa izenez ezagutzen da eta marka ezagutzera emateko helburuarekin egiten diren ekintzak dira eta enpresan dena marka-irudi horrek arautzen duela. Horrek bulegoko elementuak dakartza. Eta horra bideratuko gara.\nEnpresa baten irudia sortzeko branding-lan bat eskatu badizute, edo zuk zeuk kontuan hartu baduzu, orduan diseinu horrek "benetako" zerbaiten itxura duen ikusteko interesa izango zaizu. Bezeroari ideia bat egiten laguntzen ez ezik aurkezten diozun hori nolakoa izango den, baina zuk imajinatu eta horrelako zerbait edukitzea nolakoa izango litzatekeen pentsarazi egiten diozu. Eta, sinetsi iezaguzu zure diseinuak onartzeko aukera hobea izan dezakezula esaten dizugunean.\nBeraz, zer moduz marka maketa batekin? Hona hemen baliabide gisa izan behar dituzun aukera batzuk.\n1 Freepik Branding Maketak\n2 Marka Paperezko Doako Maketa Multzoa\n3 Mahaigaineko efektuaren markaren maketa\n4 markaren txantiloia\n5 Paperezko markaren maketa\n6 Marka egiteko maketa klasikoa\n7 Irudi korporatiboaren txantiloia\n8 markaren txantiloia\n9 Branding txantiloi sinpleak\n10 Markaren irudien collagea\nFreepik Branding Maketak\nGu hasiko gara, ez zehatz batekin, hauen aukeraketa batekin baizik. Eta hori da Freepik-en hainbat marken maketa aurki ditzakezu bilaketen artean.\nBatzuk beste batzuk baino osatuagoak dira; batzuk errealagoak dira eta beste batzuk digitalak dirudite (hau da, ordenagailuan sortuak dira) baina egia da bilduma ona duzula.\nTxantiloi hauetan ikusten dugun eragozpen bakarra hori da irudi bat bakarrik erakusten dizu, ez dago gehiago, eta horrek asko mugatzen zaitu, batez ere planteamendu ezberdinekin hainbat argazki aurkeztu nahi badituzu. Baina oinarrizkoa nahi baduzu, aukera ona da.\nNoski, kontuz ibili batzuk doakoak baitaude eta beste batzuk ordainpekoak (harpidetza bidez).\nBilaketa eginda uzten dizuegu hemen.\nMarka Paperezko Doako Maketa Multzoa\nKasu honetan markaren maketa errealista bat duzu. Baina kontuz, bisita-txartela bakarrik aurkezten duelako (aurrealdea eta atzealdea, gutun-azal bat eta bi orri. Gainerakoa ia apaingarria da eta apur bat laburra izan daiteke (ez dago boligraforik edo artxiborik...).\nHala ere, aske izatea ez da txarra. Zer gehiago, Bi diseinu eskaintzen dizkizulako abantaila du (bat boligrafoarekin baina diseinua jartzeko aukerarik gabe).\nMahaigaineko efektuaren markaren maketa\nAurrekoaren antzekoa duzu diseinua hainbat argazki, zeinetan karpetak, edalontziak, bisita-txartelak, CDak, gutun-azalak, koadernoak eta orriak diseinatzeko.\nDiseinu desberdinak ditu, zure beharretara hobekien egokitzen dena aukera dezazun.\nGustuko dugu hau, benetan zerbait erreala argazkiratu dela dirudielako. eta oraindik Egiten duzun diseinua elementu ezberdinetan jartzeko erabil daiteke agenda, koadernoa... bezalako marka batena.\nApur bat mugatua da, baina ez dago dudarik dotore itxura duela.\nPaperezko markaren maketa\nElementu asko ikusi eta guztiak pertsonaliza ditzakezun txantiloi bat behar duzu? Ondoren, aukera hau probatu behar duzu, enpresa batek bere marka sortzeko behar duen guztia izan dezakeelako: edalontziak, koadernoak, agendak, paperak, txartelak...\nOnena elementurik nahi ez baduzu beti ezaba dezakezula da, nahi duzun itxura izan dezan. Gauza ona da.\nMarka egiteko maketa klasikoa\nDiseinu hau ez da hain errealista, baina erabilgarria izan daiteke zure bezeroentzat, edota egin duzun lana nolakoa izango den ikusteko.\nLiburuxka bat, gutun-papera, poltsa bat, etiketa, katilu bat, bisita-txartel bat eta baita liburu bat ere baditu. Dena pertsonalizatu daiteke eta negozio batzuentzat interesgarria izan daiteke, batez ere poltsak erabiltzen dituzten denda fisikoentzat.\nIrudi korporatiboaren txantiloia\nHemen zerbait sinpleago batera joango gara, bisita-txartel batekin, langileentzako bat, papera, karpeta, cd (estalkiarekin) eta txartel batekin (aurrealdea eta atzealdea).\nAhal guztiz pertsonalizatu eta ohartarazi hau ordaindutako serieetako bat dela. Baina hau doakoa da eta aurkitzen duzu hemen.\nKasu honetan, batez ere gutun-papera eta txartela aurrean zein atzean erakusten duen batera joango gara.\nBere sinpletasunagatik gustatu zaigu, eta hori bakarrik eskatu bazaizu, hasiera ona izan daiteke bezeroari aurkezteko.\nKasu honetan fitxategia objektuak bereizita ditu, baita itzalak ere, zuretzat hobekien egokitzen den diseinua egin dezazun.\nBranding txantiloi sinpleak\nMarkaren maketa honek hasieratik argi uzten du garrantzitsuena denari eta normalean erabiltzen denari bakarrik jarriko zarela arreta: papera, bisita txartela eta gutun-azala. Bertan, azken bien kasuan, aurreko eta atzeko aldea erakusten dizu, eta papera erdian.\nAsko gustatzen zaigu, eskatzen dizutena izan daitekeelako (normalean, gerora gustuko badute, askoz gauza gehiago eskatzen dizute).\nDiseinu honen gauza ona hori da 5 PSD desberdin emango dizkizu, elementu guztiekin batean zentratu zen, beste bat gutun-azalean bakarrik, beste bat papera eta txartela, hirugarren bat txartela bakarrik eta azkenik beste bat elementu guztiak batera.\nMarkaren irudien collagea\nAske erabil dezakezun eta ahal dezazun PSD bat eskaintzen dizun diseinu honekin bukatzen dugu objektu guztiak edita ditzakezu geruzatan banatuta daudelako (zerbitzurik ez dizutenak ezabatu edo dena berrantolatu ahal izateko). Atzeko planoaren kolorea ere alda dezakezu.\nEgia esan, Interneten markaren maketa askoz gehiago aurki ditzakezula, ikerketa pixka bat egin besterik ez duzu egin behar. Baina utzi dizkizugunak zure lanerako baliabide-bilduma ona dira, eta, zalantzarik gabe, zure diseinuei profesionaltasun handiagoa emango die. Iradokizunik ba al duzu? Jarri iruzkinetan.\nArtikuluaren bide osoa: Sormena linean » Baliabideak » markaren maketa


Game Luv Tank Online. Play for free\nGame Luv Tank\nPlay jokoa Luv Tank Online:\nGame Description Luv Tank\nKalean aspaldi ahaztuta zer maitasuna da, eta hori guztia, eta besterik ez dakit nola borrokatu. Hemen duzu, aparteko deposituaren ordez, zuzeneko munizioak, substantzia berezia eta tiro pertsona beterik, hots, buelta bat fun-maitekorra duten pertsonek ez dute nahi gehiago borrokatu ziren gidatzeko. Baina aurretik bihurtu dira, zuk eraso ahal izango dute, eta duzu minik lor daiteke.. Play jokoa Luv Tank konektatuta.\nTekniko jokoa Luv Tank ezaugarri\nGame Luv Tank gehitu: 27.09.2013\nJokoaren tamaina: 2.69 MB\nJokoa jokatzen: 320 aldiz\nBezalako jokoa Luv Tank Jokoak\nEkintza Jigsaw Tanks\nDeskarga jokoa Luv Tank\nEmbed Joko Luv Tank zure web orrian:\nJokoaren txertatu Luv Tank zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Luv Tank, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Luv Tank-rekin, baita ere, jokoa jokatu zen:


EHEk antolatuta “Euskararen normalizazio prozesuaren geroaz” mahai-inguru interesgarria | UEMA - Udalerri Euskaldunen Mankomunitatea\nHasiera » komunikazioa » EHEk antolatuta “Euskararen normalizazio prozesuaren geroaz” mahai-inguru interesgarria\n2014(e)ko urriak 31 komunikazioa Erantzunak desaktibatuta daude EHEk antolatuta “Euskararen normalizazio prozesuaren geroaz” mahai-inguru interesgarria sarreran\nEHEk 35 urte beteko ditu, ofizialki, heldu den azaroaren 4an. Egun horretan, Durangoko San Agustin Kulturgunean, 19:00etan, mahai beraren bueltan batuko dituzte Euskararen gizarte erakundeen\nKontseiluko Idazkari Nagusi Paul Bilbao, Udalerri Euskaldunen Mankomunitateko (UEMA) Maren Belastegi eta Gotzon Barandiaran kulturgilea. Inaki Petxarroman Berriako kazetariak gidatuko du saioa.\nEHEk 35 urte beteko dituela eta, barrura eta aurrera begirako hausnarketa saio bat abiatuko du datozen asteetan, etorkizuneko aipatu erronkei eman beharreko erantzuna eraginkorrago bihurtzeko asmoarekin. Testuinguru horretan antolatu dute mahai-ingurua, euskararen normalizazio prozesuaren geroaz hausnartzeko.\n“…Euskararen normalizazioaren bidean urrats ugari eman ditugu hamarkadotan, hainbat alor ezberdinetan, bai EHEtik zein bestelako eragile eta erakundeetatik. Aurrera urratsak emateko aukera dezente galdu baditugu ere, euskalduntzearen prozesu soziala hauspotu duten tresna eta baldintza berri asko sortu ditugu bide horretan.\nPuntu honetara iritsita, bide berriak urratzeko eta baldintza berriak sortzeko aukerak ez dira gutxi. Euskal Herriko mugen baitan eta horietatik harago ere aldaketa ugari ematen ari dira esparru anitzetan. Duela gutxi arte aldaezinak ematen zuten hainbat parametro sozial eta politiko transformatzen ari dira, eta horiek Euskal Herrian eta bertako prozesu sozial eta politikoetan duten eragina ukaezina da. Erronka berriak, hortaz, ostertzean.”\nEtiketak: EHE 35 urtez\nAurreko albistea Belastegi: “Berastegiko udalaren aurkako eraso hau UEMAren aurkako ere bada”\nHurrengo albisteaOrioko Udalak “Euskaraz bizi-bizi” jardunaldia antolatu du, azaroan


RENOVE MAKINERIA 2016 [BERRIREKITZEA] | Laboral Kutxa\nIndustria-makina berrietako inbertsioak sustatzeko laguntzak.\nMakinak erostea diruz lagundu daitekeen jarduera izango da, baldin eta makina horiek badira, batetik, industria-enpresen produkzio-ekipamenduak modernizatzeko, betiere ekipamendu horiek laneko segurtasun eta osasun arauei egokituta, eta, bestetik, produktibitatea hobetzeko, eta, hartara, lehiakortasuna handitzeko:\nHonako hauek izango dira gastu hautagarriak: produktuak eta materialak ontziratzeko eta paketatzeko, osagarriak muntatzeko, lehengaiak eta erdilandutako produktuak eraldatzeko, metrologiarako, eta enpresa eskatzailearen ustiapen ekonomikoko produkzio-prozesuetan erabilera automatikoa egiteko erabiltzen diren makina berriak erosteko egindako gastuak. Gastu horiek egiaztatzeko, alderdiek 2015ko urtarrilaren 1etik azaroaren 12ra bitartean (biak barne) onartu behar dute eskaera, eta fakturaren %10 behintzat, ordaindua izan behar da eta, makineria lantokian martxan jarri behar da, erosi eta, gehienez ere, 12 hilabeteko epean.\nMakineria berriaren erosketa-prezioa, gutxienez, 70.000 eurokoa (Kanpo utzitako BEZa) izan beharko da, eta erakunde eskatzailearen ustiapen ekonomikoaren barruan, produkzio-prozesuari lotuta egongo da; horretaz gain, onuradunaren enpresara eraman eta bertan instalatu beharko da.\nEra berean, baldintza hauek bete beharko ditu:\nCE marka eduki behar dute makinek. Marka hori ezabaezina, irakurgarria eta argi eta garbi ikusteko modukoa izango da.\nMakinetarako derrigorrezkoa den «CE» adostasun-aitorpena eduki behar du. Aitorpena eta jarraibide-eskuliburua gaztelaniaz idatzita edota jatorrizko hizkuntzatik gaztelaniara itzulita egongo da.\n2015ko urtarrilaren 1etik eta azaroaren 12ra bitartean erosi beharko da (biak barne).\nDiru-laguntza 100.000 eurokoa izango da gehienez enpresa bakoitzeko eta urteko.\nGehienez ere 70.000 euro emango dira erositako makina berri bakoitzeko.\nMakina berriak erosteko kontzeptupean akreditatutako gastuen %15eko diru-laguntza.\nInformazio gehiago hemen sakatzen ala 900 100 240 telefonora deitzen.


Ecolabel ziurtagiria lortu du Mutrikuko Arbe Hotelak - Lea-Artibai eta Mutrikuko Hitza : Lea-Artibai eta Mutrikuko Hitza\nEcolabel ziurtagiria lortu du Mutrikuko Arbe Hotelak\nMutrikuko laranga auzoko hotelak bigarrenez jaso du Ecolabel ziurtagiria. Debabarrena eskualdeko beste bi enpresek ere ziurtagiri bera eskuratu dute.\nEcolabel ziurtagiria jaso dute Debabarreneko ordezkariak, Sonia Perez Turismo, Merkataritza eta Kontsumoko sailburuarekin, Harkaitz Millan Basquetourreko arduradunarekin eta Debegesako arduradunekin batera, Tabakaleran. Argazkia: Debegesa\nZiurtagiria martitzenean [uztailak 9] jaso zuen Iñaki Arin hoteleko jabeak, Donostiako Tabakaleran. Bertan, hain zuzen ere, Turismo Astea ospatzen ari dira azken egunotan. Arinek azaldu duenez, bigarrenez jaso dute Eraginkortasun energetikoa eta Europako Etiketa Ekologikoa deritzon Ecolabel ziurtagiria. “Guk lehendik ere bagenuen ziurtagiria, 2016tik”.\nEkitaldian, gainera, lehiakortasun turistikoaren beste hainbat ziurtagiri ere banatu zituzten. Kalitate turistikoaren Q eta Kalitate Turistikoa eta Jardun Egokiak programak eta Smart Business esaterako. Sonia Perez Turismo, Merkataritza eta Kontsumoko sailburuak azaldu zuenez, 500 enpresa baino gehiago dira 2018an ziurtagiri horiek jaso dituztenak. Debabarrena eskualdean, hain zuzen, Chocolates Mendarok eta Melida Ostatuak ere Ecolabel ziurtagiria jaso dute.\nTurismo ziurtagiri banaketa. Argazkia: Irekia


Itxialdirako genetika (4): SARS-CoV-2aren jatorria\nIkusiko zenuten azken orduetan SARS-CoV-2aren jatorriari buruzko lan bat argitaratu berri dela. Txio askotan ikusiko zenuten lan hori erabili dela koronabirus horren jatorri artifiziala eta konspiranoikoa gutxiesteko. Baina ez gelditu soilik “aditu talde batek artifiziala ez dela esaten duenez, ba sinistu eta kitto”, aukera hau erabili dezakegu zergatik ez den artifiziala ulertzeko. Eta artikuluak uzten dituen beste datu interesgarri batzuk lantzeko.\nLan honetan egin dutena da SARS-CoV-2aren genoma aztertu eta beste koronabirus batzuekin erkatu. Esprepki, punta (ingelesez “Spike” deitzen da eta horrela euskaratu dut) proteina aztertu dute, zelulak infektatzeko erabiltzen dutena hain zuzen ere. Horrela, bere helburua izan da SARS-CoV-2aren berezko ezaugarriak ezagutzea eta ezaugarri horien jatorria zein den ulertzea.\nKoronabirus mota ezberdinekin erkatu ostean SARS-CoV-2aren proteina horrek dituen bi ezaugarri nabarmentzen dituzte: SARS-CoV-2a giza ACE2 hartzaileari lotzeko duen gaitasun handia; eta lotura hori burutzeko erabil ditzakeen bitartekarien heina zabalagoa izan dezakela 12 baseko insertzio bati esker. Hartzaileari lotzeko gaitasuna dela eta, afinitate altua badu ere, adituek diote ez dela optimoena, ez dela lotura ideal bat. Oso eraginkorra bai, baina ez eraginkorrena. Bitartekarien kasuan, azpimarratzen dute gaitasun hori balizkoa dela, gene-sekuentzian dagoela baina oraindik jakin behar dagoela zein den bere benetako eragina; eta gaitasun hori beste leinu batekoa den giza-koronabirus batean ere ikusi dela.\nHortaz, kontuan hartuta hartzailearekiko lotura ez dela onena; koronabirusak manipulatzeko erabil daitezkeen tekniken zantzurik ez duenez; eta ezagutzen diren birus-txantiloitik ez denez eratorri (bai, birus-txantiloiak daude, adibidez, tratamendu berriak asmatzeko)… laborategian sortu denik ez da probablea. Hori dela eta, hiru agertoki eztabaidatzen dituzte birus honen sorrera azaltzeko, datu nahikorik ez baitago bakarra proposatzeko:\nBaga. Hautespen naturala jatorrizko animalian gizakira salto egin baino lehenago. Alde: Wuhaneko merkatuan hasi zenez, pentsatzekoa da hor saltzen diren animalietan egon daitezkeen koronabirusetik salto egin izana. Zalantza: ezagutzen den koronabirusik antzekoenak (saguzar espezie bateko RaTG13 birusak) ez da modu oso efizientean giza ACE2 hartzailera lotzen. Kontuan izatekoa: Pangolinek dituzten hainbat koronabirusek badute ACE2 hartzailera lotzeko gaitasuna. Hortaz, gaitasun hori koronabirusetan ohikoa dela dirudi. Baina bitartekarien kontuan, koronabirus horietan ez da ikusi. Koronabirusen dibertsitatea ez dugunez benetan ezagutzen, laginketa kontua izan daiteke ahaiderik gertukoena aurkitzea.\nBiga. Hautespen naturala gizakian jatorrizko animaliatik salto egin ostean. Alde: SARS-CoV-2a gizakiotan ezaugarri berdinak ditu, hortaz, gure espeziera adaptatu dela dirudi; eta bitartekarien kontua SARS-CoV-2ko proteinan bakarrik gertatzea gizakien arteko transmisioan agertu izana iradoki dezake. Zalantza: SARS-CoV-2aren aitzindaria azaro bukaerakoa / abendu hasierakoa denez, kasuen agerpenen datarekin bateragarria dena; hortaz iraupen ezezaguna duen denbora tarte batez gaixotasunik sortzen ez zuen koronabirus aitzindaria transmititu da gizakien artean SARS-CoV-2ak bere gaitasun guztiak lortu arte. Horretarako hainbat salto gertatu beharko lirateke, aukera nahikoak izateko hori horrela geratzeko. Egia da MERS-CoV koronabirusaren kasuan (2012an Saudi Arabian gertatutakoa) dromedariotatik gizakietara salto egin zuela hainbat aldiz, baina birusa ez zen gizakira adaptatu eta ez zen gizakien arteko transmisiorik egon.\nHiga. Laborategian hautespena gertatzea eta nahi gabe askatzea. Egia esan agertoki honek dena kontra du: zelula-hazkuntzekin edo animaliekin lan egiterakoan SARS-CoV-2ak berezkoak dituen ezaugarri guztiak sortzea oso zaila da. Gainera, hori horrela izateko, SARS-CoV-2aren oso antzekoa den aitzindaria bat beharrezkoa da, eta lehenago aipatu bezala, ez dago horrelako birusik. Hortaz, ez nahita, ez nahigabe: ez dago datu nahikorik SARS-CoV-2a laborategi batean sortu denik esateko.\nLaburbilduz: SARS-CoV-2a, ezagutzen ditugun koronabirus infekzioso guztiak bezala, beste animalia baten eta gizakien arteko transmisioaren ondorioz gertatu izana da agertokirik probableena.


Jai borobilak! - Deustuko Jai Batzordea - Uriola.eus\nDeustuko Jai Batzordea 2016-03-21 09:15 Iritzia\nKuadrillen eta konpartsen artean sortu den giroa eta lehia "kristorena" izan da aurtengo Deustuko jaietan. "Topera" aritu dira, "oso aktibo" ekintza ugaritan parte hartuz.\nJaietako bi larunbatetan, esaterako, lehiaketa gastronomikoen jirabiran bat egin dute kuadrilla eta konpartsek. Elkar ezagutu dute askok, elkar zirikatu dute, eta "oso dibertigarria" izan dela adierazi du Jai Batzordeak.\nPlay Backa da beste adibide bat. Iaz lau taldek parte hartu bazuten, aurten 22 taldek egin dute. "Ordu eta erdi" luzatu zen, eta hitz batean, "mundiala" izan omen zen.\nOstiralak "nahiko potenteak" izan dira. Batik bat, etxekoentzat, deustuarrentzat. Larunbatetan berriz Deustutik kanpoko jende "piloa" hurbildu da txosnagunera. "Alde guztietatik etorritakoak". Txosnetan edaria ezin eskatzeraino. Txosna barruan zazpi eta zortzi lagun zerbitzuan izateraino. "Eta hala ere, ez zen nahikoa", diote Jai Batzordekoek.\nJaigunean egin diren Open Your Ganbarako bi azokak arrakastatsuak izan dira. Karpapeko kontzertuak bezalatsu. Karpak bete du euritik babesteko zuen funtzioa, besteak beste, bigarren larunbateko bazkaria karpapean egin zen. Gauez, "zorionez", ez du euririk egin.\n"Baikor" eta "nekatuta" hartuko ditu Deustuko Jai Batzordeak ondo merezitako oporrak.\nDeustuko jaiak euskaldun, parekide eta herrikoi maite ditugulako lanean gaude urte osoan. Gora Deustuko Herria! facebook.com/deustuko.jaibatzordea @deustukojaibatz deustukojaibatzordea@gmail.com


Hitzak - Karlos Renedo - Uriola.eus\nZaila da deskribatzea zer sentitzen duzun ibilbide luze baten ondoren absoluzio-sententzia jasotzerakoan, espetxea hain gertutik usaintzen duzunean; oso zaila hitzekin adieraztea.\n“Beldurra” erabiliko nuke 2009ko azaroaren 24an polizia espainola nire bila etorri zenean zer sentitu nuen azaltzeko. “Lasaigarri” haien atzaparretatik ihes egitea lortu nuenean, tortura ekiditen.\n“Samurtasuna” alde egiten lagundu zidaten guztien begietan.\n“Amorrua” Ziburun gendarmeek atxilotu eta espetxeratu ninduten egunean.\n“Ardura” espainiaratu nindutenean eta Aranjuezeko espetxera eraman nindutenean.\n“Ilusioa” senide, bikote eta lagunen begietan 500 km madarikatu horiek betetzen zituzten bakoitzean kristalaren bestaldean ni ikusteko.\n“Adiskidetasuna” espetxeko kideekin izandako harremana deskribatzeko, beti bizimodu kaxkarrari irribarre bat ateratzeko prest.\n“Urduritasuna” urte eta erdi ondoren “Sr. Renedo batu zure gauzak” esan zidatenean, kanpoan beste bizitza bat itxoiten zegoen eta.\n“Nazka” Audientzia Nazionalean burutu behar zen bost hilabeteko prozesu judizial baten data jakin nuenean.\n“Elkartasuna” Euskal Herrian eta Euskal Herritik kanpo zenbat jende gu libre izateko mugitu denean.\n“Familia” nire kausakideetan pentsatzen dudanean, hainbat une intentso pasatu ondoren, askorekin urte luzeetako harremana, espetxera joan aurretik. Negar egin dugu elkarrekin, borrokatu gara, irribarre egin dugu, gozatu, sufritu, eztabaidatu, mundua konpondu, parranda egin, maitatu dugu, baita gorrotatu ere, elkarrekin militatu dugu.\nHorregatik 40 absoluzioen berri jasotzean, nire kide guztiak eta ni neu libre izango ginela jakiterakoan, hamaika hitz pasatu ziren nire burutik, ehunka hitz 40on burutik eta milaka hitz 40on senide eta lagunen buruetatik.\nEskerrik asko ibilbide luze honetan egon zareten guztiei eta sententziaren berria poztasunez jasotako guztiei.\nOharra: Asko dugu egiteke oraindik, nire sententzia jakin nuen egunean Jon Telletxeak eta Urtzi Martinezek bi urte eta erdiko espetxe zigorra jaso zuten greba batean margoketak egiteagatik. Haientzako nire besarkadarik beroena.


Bazkari dokumentala, gastronomia eta zinema uztartzen direnean | Zinema | Pantaila handian\nYou are here: Home ∼ 2014 ∼ March ∼ 27 ∼ Bazkari dokumentala, gastronomia eta zinema uztartzen direnean\nBazkari dokumentala, gastronomia eta zinema uztartzen direnean\nPublished by Kristina Zorita Arratibel on 27 March, 2014 | Leave a response\nLarunbat honetan planik ez? Ba itzela duzue Donostian. Aste Santuan Errenteria eta Donostia artean egiten ohi den LUPA dokumental erakustaldia finantzazio bila dabil. Eta herri honekin lotura duen bide bat aurkitu dute: bazkari bat. Baina ez halamoduzko bazkaria. Dokumentaletan oinarritutako platerrak sortu ditu Xabi Gutierrezek.\nGutierrez Arzak jatetexeko sukaldari eta pentsalaria da. Lau dokumental hartuta lau plater sortu ditu. Eta horiek izango dira Donostiako Guardetxean larunbatean egingo den bazkariaren oinarri.\nLehenengo platera: “El Sol del Membrillo“\nBigarren platera: ¨The act of Killing¨\nPostrea: ¨Searching for Sugar Man¨\nEta bapo bazkaldutakoa jeisteko kopatxoarekin batera jazz kontzertua izango da. Horren arduraduna: Konbonetta taldea. Guztia 18 euroren truke izango da. LUPAren zazpigarren edizioa babesteko. Joan nahi duenak telefono honetan egin behar du erreserba: 637222357.